open-index/open-wikipedia-markdown huggingface dataset:
ಸು ಹುವಿ (ಚೀನಾದ ಕವಯತ್ರಿ)

thumb|ಸು ಹುಯಿ, ೧೮ನೆ ಶತಮಾನೊಡು ಪ್ರಕಟವಾದ್ ಬತ್ತಿನ “ವಾನ್ ಸಿಯಾವೊ ಟಾಂಗ್” ಪನ್ಪಿನ ಪುಸ್ತಕೊಡ್ದ್

**ಸು ಹುಯಿ** (ಸರಳೀಕೃತ ಚೀನೀ: 苏蕙; ಸಾಂಪ್ರದಾಯಿಕ ಚೀನೀ: 蘇蕙; ಪಿನ್ಯಿನ್: ಸು ಹುಯಿ, ಕ್ರಿ.ಶ.೪ನೇ ಶತಮಾನ) ಆರಂಭಿಕ ಕ್ವಿನ್ ರಾಜವಂಶದ ಒರ್ತಿ ಚೀನದ ಕವಿ. ಆರ್ ಸಿಕ್ಷ ರಾಜವಂಶದ (೩೦೪-೪೩೯) ಕಾಲೊಡು ಜೀವನ ಮಲ್ತೊಂದಿತ್ತೆರ್. ಅರೆನ ಗೌರವಾನ್ವಿತ ಪುದರ್ ರುಯೊಲಾನ್ (ಸಾಂಪ್ರದಾಯಿಕ ಚೀನೀ: 若蘭; ಸರಳೀಕೃತ ಚೀನೀ: 若兰; ಪಿನ್ಯಿನ್: ರೂಲಾನ್).

ಸು ಹುಯಿ ತನ್ನ ಅತ್ಯಂತ ಸಂಕೀರ್ಣವಾದ್ **ಪಾಲಿಂಡ್ರೋಮ್ ಕಬಿತೆ (ಹುಯಿವೆನ್ 回文)** ಗ್ ಪುದರ್ ಪೋಯಿನಾರ್, ಉಂದು ನನೊಂಜಿ ಸರ್ತಿ ಸ್ಟಾರ್ ಗೇಜ್ (璇璣圖 ಕ್ಸುವಾಂಜಿ ತು) ಪಂಡ್ದ್ ಪುದರ್ ಪಡೆಯಿನವು. ಈ ಕಾವ್ಯ ಶೈಲಿನ್ ಪೊಸ ರೂಪೊಡು ಪರಿಚಯ ಮಲ್ತ್‌ದ್ ಆಧುನಿಕ ಕಾಲೊದ ಅತ್ಯಂತ ಜಟಿಲವಾದ್ ಉದಾರ್ಮೆನ್ ಸೃಷ್ಟಿ ಮಲ್ತೆರ್. ಸು ಹುಯಿನ್ ಜಿನ್ ಗುಒಲಿಯಾಂಗ್ ನ **ವು ಶುವಾಂಗ್ ಪು (無雙譜, ಬದಲಾವಣೆ ಆವಂದಿನ ನಾಯಕೆರೆನ ಪಟ್ಟಿ)** ಡ್ ತೋಜಾವೆರ್. 

## ಜೀವನ ಚರಿತ್ರೆ
ಸು ಹುಯಿ ವುಗೊಂಗ್ ಕೌಂಟಿ, ಶಿಪಿಂಗ್ ಕಮಾಂಡರಿ (始平郡; ಇತ್ತೆದ ಶಾನ್ಸಿ ಪ್ರಾಂತ್ಯ) ಡ್ ಒಂಜಿ ವಿದ್ವಾಂಸ ಕುಟುಂಬೊಡು ಪುಟ್ಟುವೆರ್. ಆರ್ ಅಧಿಕೃತ ಸು ದಾವೊಜಿ (蘇道質) ನ ಮೂಜಿನೆ ಮಗಳ್ ಆದಿತ್ತೆರ್. ಆ ಕಾಲೊಡು, ಉತ್ತರ ಚೀನಾ ಪದಿನಾಜಿ ರಾಜ್ಯೊಲೆನ ಗಲಭೆದ ಕಾಲೊಡು ಇತ್ತ್ಂಡ್. ಅಲೆನ ಪುಟ್ಟು ಜಾಗೆ ನನೊಂಜಿ ಸರ್ತಿ ದಿ ಕುಲೊತ ಫು ರಾಜವಂಶೊಡ್ದ್ ಸ್ಥಾಪನೆ ಆಯಿನ ಸುರುತ ಕ್ವಿನ್ ರಾಜವಂಶೊದ (351-394) ನಿಯಂತ್ರಣೊಗು ಬತ್ತ್ಂಡ್.
 

ಮೂಜಿನೆ ಚಕ್ರವರ್ತಿ ಫು ಜಿಯಾನ್ (೩೫೭-೩೮೫) ನ ಆಳ್ವಿಕೆದ ಪೊರ್ತುಡು ಸು ಹುಯಿ ಕ್ರಿಯಾಶೀಲರಾದಿತ್ತೆರ್. ಫು ಜಿಯಾನ್ ನ ಶಕ್ತಿ ಇಂಚಿನವು ಆಯಿನೆಡ್ದಾವರ ಆರ್ ಚೀನಾದ ಮಸ್ತ್ ಭಾಗೊನು ಒಟ್ಟು ಮಲ್ಪೆರೆ ಪ್ರಯತ್ನ ಮಲ್ತೆರ್, ಆಂಡ 383ಡ್ ಫೀ ನದಿ ಯುದ್ಧೊಡು ಮಲ್ಲ ಹಿನ್ನಡೆನ್ ಅನುಭವಿಸಯೆರ್. ಈ ಅವಧಿಡ್, ಸು ಹುಯಿ ಹದಿನಾಜಿ ವರ್ಸೊದ ಪ್ರಾಯೊಡು (ಪಾಶ್ಚಾತ್ಯ ಕ್ಯಾಲೆಂಡರ್ದ ಲೆಕ್ಕೊಡು ಪದಿನೈನ್) ಮದಿಮೆ ಆಯೆರ್ ಬೊಕ್ಕ ಅರೆನ ಕಂಡನಿ ಡೌ ತಾವೊ (竇懻)ಅಲೆನ್ ಒಟ್ಟುಗು ಕ್ವಿನ್ಸುಯಿನ್ಸ್ ಪ್ರಾಂತ್ಯೊಡು (ಇತ್ತೆದ ಗನ್ಸುಯಿನ್ಸ್) ಜೀವನ ಮಲ್ಪೆರೆ ಪೋಯೆರ್. ಡೌ ತಾವೊ ದುಂಬು ಕ್ವಿನ್ ಪ್ರಾಂತ್ಯೊದ ಪ್ರಾಂತೀಯ ಇನ್ಸ್ಪೆಕ್ಟರ್ ಆದ್ ಸೇವೆ ಮಲ್ತೊಂದಿತ್ತೆರ್.

## ಸ್ಟಾರ್ ಗೇಜ್ ಪದ್ಯ
ಸು ಹುಯಿ ಒಂಜಿ ಪ್ರಮುಖ ಬೊಕ್ಕ ಅಸಾಮಾನ್ಯ ಪಾಲಿಂಡ್ರೋಮ್ ಕಬಿತೆಗ್ ಪ್ರಸಿದ್ಧ ಪಂಡ್ದ್ ಪರಿಗಣಿಸಲ್ಪಟ್ಟೆರ್. ಆರೆನ ಸಾವುರ್ದ್ ಬೊಕ್ಕ , ಕಬಿತೆಗ್ ಸ್ಟಾರ್ ಗೇಜ್ ಅತ್ತ್ಂಡ "ಆರ್ಮಿಲರಿ ಸ್ಫೀರ್ ಚಾರ್ಟ್" ಪನ್ಪಿ ಪುದರ್ ದೀಯೆರ್. ಸಮಕಾಲೀನ ಮೂಲೊಲು ಈ ಕಬಿತೆನ್ ಬ್ರೊಕೇಡ್ ಡ್ ಶಟಲ್-ನೇಯ್ದ್ ಉಪ್ಪುನವು ಪಂಡ್ದ್ ವರ್ಣನೆ ಮಲ್ಪುವೆರ್, ಉಂದೆನ್ ವೃತ್ತಾಕಾರೊಡು ಓದೆರೆ ಉದ್ದೇಶಿಸವೆರ್. ಕಬಿತೆಡ್ 112 ಅತ್ತ್ಂಡ 840 ಅಕ್ಷರೊಲು ಉಂಡು. ಟಾಂಗ್ ರಾಜವಂಶದ ಕಾಲೊಡು ಕಬಿತೆದ ಬಗ್ಗೆ ಈ ತಿರ್ತ್ ದ ಕತೆ ಪುದರ್ ಪೋತುಂಡು:

ಕ್ವಿನ್ ಝೋನದ ಡೌ ತಾವೊನ್ ಅರೆನ ಮದಿಮೆ ಆಯಿನ ಸು ಹುಯಿಡ್ದ್ ದೂರೊಡು ಉಪ್ಪುನ ಎಡುದ ದೂರದ ಪ್ರದೇಶೊಡು ಜೀವನ ಮಲ್ಪೆರೆ ಗಡಿಪಾರ್ ಮಲ್ತೆರ್, ಬೊಕ್ಕ ಪಿರ ಬರರೆ ಸಾಧ್ಯ ಆವಂದಿನಾಡೆಗ್. ಸು ಹುಯಿಗ್ ಗುಡ್ ಬೈ ಪನ್ಪಿನಗ, ಡೌ ತಾವೊ ಬೇತೆ ಏರೆನ್ಲಾ ಮದಿಮೆ ಆವರೆ ಬಲ್ಲಿ ಪಂದ್ ಪ್ರತಿಜ್ಞೆ ಮಲ್ತೊಂಡೆರ್. ಆಂಡ ಅಕುಲು ಎಡುಗು ಬನ್ನಗ ಆರ್ ಬೇತೆ ಒರಿಯನ್ ಮದಿಮೆ ಆಯೆರ್. ಸು ಹುಯಿ, ಉಂದೆಡ್ದ್ ಅಸಹ್ಯ ಆಯಿನ, ಒಂಜಿ ವೃತ್ತಾಕಾರದ ಕಬಿತೆನ್ ರಚನೆ ಮಲ್ತೆರ್, ಅಯಿನ್ ಬ್ರೊಕೇಡ್ ಡ್ ಸುತ್ತುದು, ಡೌಗ್ ಕಡಪುಡುವೆರ್.

ಬೇತೆ ಮೂಲೊಡು ಈ ಕಬಿತೆಗ್ ಕ್ಸುವಾಂಜಿ ತು (ಪಿಕ್ಚರ್ ಆಫ್ ದ ಟರ್ನಿಂಗ್ ಸ್ಫೀಯರ್) ಪನ್ಪಿನ ಶೀರ್ಷಿಕೆ ಉಂಡು. ಈ ಕಬಿತೆ ಪಾಲಿಂಡ್ರೋಮಿಕ್ ಆದುಂಡು, ಬೊಕ್ಕ ಡೌ ತಾವೊ ಮಾತ್ರ ಅವೆನ್ ಅರ್ಥ ಮಲ್ತೊನೊಲಿ, ಅಂಚಾದ್ ಉಂದು ಒವ್ವೆ ಟಾಂಗ್ ರಾಜವಂಶದ ಮೂಲೊಲೆಡ್ ಪುನರುತ್ಪಾದನೆ ಆಯಿಜಿ. ಡೌ ತಾವೊ ಕಬಿತೆನ್ ಓದುನಗ, ಆರ್ ತನ್ನ ಮಲ್ಲ ಸ್ಥಾನೊಡು ಉಪ್ಪುನ ಮದಿಮೆನ್ ಬುಡ್ದು ಸು ಹುಯಿಗ್ ವಾಪಸ್ ಬತ್ತೆರ್.

## ಉಲ್ಲೇಕೊಲು

ವರ್ಗ:ಸ್ತ್ರೀವಾದೊ ಬುಕ್ಕೊ ಜಾನಪದೊ ೨೦೨೬
ವರ್ಗೊ: ಸ್ಪ್ರಿಂಗ್ ಮಂತ್ ಎಡಿಟ್-ಅಥಾನ್
ಖೋರಿಯಾ ನಲಿಕೆ

## ಹರಿಯಾನದ ಖೋರಿಯಾ ನಲಿಕೆ
ಖೋರಿಯಾ ಪಂಡ ಭಾರತದ ಹರಿಯಾಣ ಪ್ರದೇಶೊಡ್ದ್ ಬತ್ತಿನ ಒಂಜಿ ಸಾಂಪ್ರದಾಯಿಕ ಜಾನಪದ ನಲಿಕೆ. ಮದಿಮೆ, ಪರ್ಬೊಲು, ಬೊಕ್ಕ ಸಮುದಾಯ ಆಚರಣೆಲೆಡ್ ಪೊಣ್ಣುಲು ಮಾತ್ರ ಮಲ್ಪುವೆರ್. ಜುಮಾರ್ ನಲಿಕೆದ ಶೈಲಿಗ್ ಸಂಬಂಧ ಪಟ್ಟಿನ ಬೊಕ್ಕ ಒಂಜಿ ವೃತ್ತೊಡು ನಲಿಪುನ ನಲಿಕೆ.ಈ ನಲಿಕೆಗ್, ಕಲಾವಿದೆರ್ ಉತ್ತಮ ಚಿನ್ನದ ನೂಲುದ ಕೆಲಸೊಡು ಸ್ಕರ್ಟ್ ಬೊಕ್ಕ ಭಾರೀ ಗ್ರಾಮೀಣ ಆಭರಣೊಲೆನೊಟ್ಟುಗು ತೆಲಿಪುನ ಬಣ್ಣದ ಮುಸುಕುದಂಚಿನ ದುಪ್ಪಟ್ಟನ್ ಪಾಡುವೆರ್.  

## ನಲಿಕೆದ ಸಂದರ್ಭ
ಮದಿಮೆದ ಪೊರ್ತುಡು (ವಿಶೇಷವಾದ್ ಆಚರಣೆ ಮಲ್ಪುನಗ) ಬೊಕ್ಕ ಪರ್ಬೊದ ಸಂದರ್ಭೊಲೆಡ್ ಮಲ್ಪುವೆರ್.ಈ ನಲಿಕೆದ ಮೂಲಕ ಪೊಂಜೊವುಲು ಪೊಸ ಮದಿಮೆ ಆಯಿನ ಜೋಕುಲೆನೊಟ್ಟುಗು ಮದಿಮೆದ ಕುಟುಮ ಸುರಕ್ಷಿತವಾದ್ ಪಿರ ಬರೊಡು ಪಂದ್ ಲಾ ಪ್ರಾರ್ಥನೆ ಮಲ್ಪುವೆರ್. ಪೊಣ್ಣುಲು ಅಕ್ಲೆನ ಇಲ್ಲ್ ನ್ ರಕ್ಷಣೆ ಮಲ್ಪುನ ನಲಿಕೆಗ್ ರಾತ್ರೆ ಪೂರಾ ಎಚ್ಚರವಾದ್ ಉಪ್ಪುವೆರ್, ದಾಯೆ ಪಂಡ ಪುರುಷೆರ್ ಮಾತಾ ಮದಿಮೆದ ಇಲ್ಲಗ್ ಪೋಪೆರ್. ಆಂಡಲಾ, ಈ ನಲಿಕೆದ ಅಶ್ಲೀಲ ಸ್ವಭಾವೊಗು ಕಾರಣವಾದ್, ಮಾತಾ ಎಲ್ಯ ಜೋಕುಲೆನ್ ಈ ನಲಿಕೆಡ್ದ್ ದೂರ ದೀಪೆರ್.

## ನಲಿಕೆ ಪ್ರದರ್ಶನ

ಹರಿಯಾಣೊಡು ನಡಪುನ ನಿಜವಾದ್ ಖೋರಿಯಾ ನಲಿಕೆ ಉತ್ಸವೊಡು, ಪೊಣ್ಣುಲು,ಮದಿಮೆ ಆಯಿನಕ್ಲು ನಲಿಕೆದ ಮೈದಾನೊಗು ಪ್ರವೇಶಿಸದ್ ಒಂಜಿ ವೃತ್ತೊಡು ನಿಲೆಯಾಪೆರ್. ಒಂಜಿ ಸಾಂಪ್ರದಾಯಿಕ ಪಾಡ್ದನ ಪಾಡುನಗ. ನಾಟಕ ಸುರು ಆನಗ, ನಲಿಕೆದಾರೆರ್ ಅಕ್ಲೆನ ವೇಷಭೂಷಣೊಲೆನ್ ನಿಧಾನವಾದ್ ಲಯೊಗು ತುಂಡು ಮಲ್ಪೆರೆ ಸುರು ಮಲ್ಪುವೆರ್ ಬೊಕ್ಕ ಅಕ್ಲೆನ ಜಾಗೆಡ್ ನಿಲೆಯಾಪೆರ್. ಕ್ರಮೇಣ, ಅಕುಲು ದುಂಬು ಪೋನಗ ಅಕ್ಲೆನ ನಲಿಕೆದ ವೇಗ ವೇಗವಾದ್ ಪೋಪುಂಡು. ಐತ ಗತಿ ಏರೊಂದುಂಡು ಬೊಕ್ಕ ವೇಗವಾದ್ ವೇಗವಾದ್ ಪೋವೊಂದುಂಡು. ವೇಗ ಏರೊಂದಿಪ್ಪುನಗ, ಗುಂಪು ವಿಘಟನೆ ಆಯೆರೆ ಸುರು ಆಪುಂಡು ಬೊಕ್ಕ ಪೊಣ್ಣುಲು ಅಕ್ಲೆನ ಮೂಲ ರಚನೆಡ್ದ್ ಬುಡುದು ಪೋಪೆರ್. ಸರಳ ಚಲನೆಲು ಆಕಾರೊಗು ಬೊಕ್ಕ ಬಣ್ಣೊಗು ಬರ್ಪುಂಡು ಬೊಕ್ಕ ಈ ಕ್ರಮೊಕುಲು ನನೊಂಜಿ ಸರ್ತಿ ಟೆಂಪೊನ್ ವರ್ಧನೆ ಮಲ್ಪುಂಡು.

ವರ್ಗ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026
ರೇಡಿಯೋ ನಿನಾದ

**ರೇಡಿಯೋ ನಿನಾದ** ಪನ್ಪಿನವು ದಕ್ಷಿಣ ಕನ್ನಡ ಜಿಲ್ಲೆದ ಬೆಳ್ತಂಗಡಿ ತಾಲೂಕುದ ಉಜಿರೆಡ್ ಇಪ್ಪುನ ಒಂಜಿ ಪುದರ್ ಪೋಯಿನ ಸಮುದಾಯ ಬಾನುಲಿ ಕೇಂದ್ರ. ಉಂದು ಉಜಿರೆದ ಶ್ರೀ ಧರ್ಮಸ್ಥಳ ಮಂಜುನಾಥೇಶ್ವರ (SDM) ಸ್ವಾಯತ್ತ ಕಾಲೇಜಿದ ಸಮೂಹ ಸಂವಹನ ಬೊಕ್ಕ ಪತ್ರಿಕೋದ್ಯಮ ವಿಭಾಗದ ಅಡಿಟ್ ಕೆಲಸ ಮಲ್ಪುಂಡು.

## ಇತಿಹಾಸ
ರೇಡಿಯೋ ನಿನಾದ ಡಿಸೆಂಬರ್ 28, 2015 ನೇ ತಾರೀಖ್‌ದಾನಿ ಸುರು ಆಂಡ್. ತುಳುನಾಡುದ ಸಂಸ್ಕೃತಿ, ಭಾಷೆ ಬೊಕ್ಕ ಈ ಪರಿಸರದ ಜನಕುಲೆನ ಪ್ರತಿಭೆಗ್ ಒಂಜಿ ಎಡ್ಡೆ ವೇದಿಕೆ ಕೊರ್ಪುನ ಉದ್ದೇಶೊಡು ಈ ರೇಡಿಯೋ ಸ್ಥಾಪನೆ ಆಂಡ್. ದಕ್ಷಿಣ ಕನ್ನಡ ಜಿಲ್ಲೆಡ್ ಶಿಕ್ಷಣ ಸಂಸ್ಥೆ ನಡಪಾವುನ ಸುರುತ ಸಮುದಾಯ ರೇಡಿಯೋ ಪನ್ಪಿನ ಪುದರ್ ಉಂದೆಕ್ ಉಂಡು.

## ತಾಂತ್ರಿಕ ವಿವರ
ಈ ಕೇಂದ್ರೊದ ತರಂಗಾಂತರ 90.4 MHz. ಉಂದು ಉಜಿರೆದ ಸುತ್ತಮುತ್ತ ಸುಮಾರು 10-15 ಕಿಲೋಮೀಟರ್ ದೂರ ಮುಟ್ಟ ಕೇಣ್ಂಡು. ಇತ್ತೆ ಮೊಬೈಲ್ ಆಪ್ ಬೊಕ್ಕ ಆನ್‌ಲೈನ್ ಸ್ಟ್ರೀಮಿಂಗ್ ಮೂಲಕ ಇಡೀ ಲೋಕದ ಒಲ್ಪ ಇತ್ತ್ಂಡಲಾ ರೇಡಿಯೋ ನಿನಾದನ್ ಕೇಳೊಲಿ.

## ಪ್ರಮುಖ ಲೇಪನೊಲು
ಈ ರೇಡಿಯೋಡು ಶಿಕ್ಷಣ, ಕೃಷಿ ಬೊಕ್ಕ ತುಳು ಸಂಸ್ಕೃತಿಗ್ ಹೆಚ್ಚಿನ ಒತ್ತು ಕೊರ್ಪೆರ್:
* **ತುಳು ಸಾಹಿತ್ಯ ಬೊಕ್ಕ ಸಂಸ್ಕೃತಿ:** ತುಳು ಪಾದ್ದನ, ಗಾದೆಲು ಬೊಕ್ಕ ತುಳುನಾಡುದ ದೈವಾರಾಧನೆದ ಬಗೆಟ್ ಮಾಹಿತಿ.
* **ಶೈಕ್ಷಣಿಕ ನೆರವು:** SSLC ಬೊಕ್ಕ PUC ಜೋಕ್ಲೆಗ್ ಪರೀಕ್ಷೆದ ತಯಾರಿ ಮಲ್ಪೆರೆ ವಿಶೇಷ ಪಾಠೊಲು.
* **ಕೃಷಿ ಮಾಹಿತಿ:** ಬೆನ್ನಿ-ಬೆಸಾಯ ಮಲ್ಪುನಕುಲೆಗ್ ಉಪಯೋಗ ಆಪಿನಂಚಿನ ಕೃಷಿ ಮಾಹಿತಿ ಬೊಕ್ಕ ತಜ್ಞರೆನ ಸಂದರ್ಶನೊಲು.
* **ಮನರಂಜನೆ:** ಕನ್ನಡ ಬೊಕ್ಕ ತುಳು ಸಿನೆಮಾದ ಪದೊಕುಲು ಬೊಕ್ಕ ಸ್ಥಳೀಯ ಸಾಧಕರೆನ ಒಟ್ಟುಗು ಮಾತುಕತೆ.

## ಉದ್ದೇಶೊಲು
# ನಮ್ಮ ಪರತ್ ತುಳು ಜಾನಪದ ಬೊಕ್ಕ ಕಲೆಲೆನ್ ಒರಿಪಾವುನು ಬೊಕ್ಕ ಪ್ರಚಾರ ಮಲ್ಪುನು.
# ವಿದ್ಯಾರ್ಥಿಲೆಗ್ ರೇಡಿಯೋ ಪತ್ರಿಕೋದ್ಯಮದ ಬಗ್ಗೆ ಪ್ರಾಯೋಗಿಕ ಅನುಭವ ಕೊರ್ಪುನು.
# ಗ್ರಾಮೀಣ ಭಾಗದ ಜನಕುಲೆಗ್ ಆರೋಗ್ಯ, ಕೃಷಿ ಬೊಕ್ಕ ಶಿಕ್ಷಣದ ಬಗ್ಗೆ ಅರಿವು ಮೂಡಿಸುನು.

## ಇಂದೆನ್ಲಾ ತೂಲೆ
* 

## ಉಲ್ಲೇಕೊಲು
ತಿರಂಡು ಕಲ್ಯಾಣ

**ತಿರಂಡು ಕಲ್ಯಾಣ** ಪಂಡ ಒಂಜಿ ಪೊಣ್ಣು ಬಾಲೆ ಪ್ರೌಢಾವಸ್ಥೆಗ್ ಬತ್ತ್ಂಡ್ ಪಂದ್ ಘೋಷಣೆ ಮಲ್ಪುನ ಒಂಜಿ ಸಮಾರಂಭ. ದುಂಬುದ ದಿನೊಕುಲೆಗ್ ಹೋಲಿಕೆ ಮಲ್ಪುನಗ, ಉಂದು ಮಸ್ತ್ ಬದಲಾವಣೆ ಆತ್ಂಡ್.ದುಂಬು ಈ ಆಚರಣೆನ್ ನಾಯರ್ ಸಮುದಾಯದಕುಲು ಬಾರಿ ಮಟ್ಟ್‌ಡ್ ಮಲ್ತೊಂದು ಇತ್ತೆರ್. ಕೆಲವು ಮಟ್ಟೊಗು, ಕೇರಳೊದ ಬೇತೆ ಜಾತಿ ಗುಂಪುಲೆಡ್ಲಾ ಉಂದು ಪ್ರಚಲಿತವಾದಿತ್ತ್ಂಡ್, ಆಂಡಲಾ ಸಮುದಾಯೊಲೆಡ್ ಉಂದೆನ್ ಮಲ್ಪುನ ಅವಧಿ ಬೊಕ್ಕ ರೀತಿ ಬೇತೆ ಬೇತೆ ಆದಿತ್ತ್ಂಡ್. ಒಂಜಿ ಕಾಲೊಡ್ದ್ ಬೊಕ್ಕ, ಆ ಸಮಾರಂಭ ದುಂಬುದ ಕಾಲೊದ ವಿಷಯ ಆದ್ ಬದಲಾತ್ಂಡ್. ಉಂದೆನ್ ಮಲ್ಲ ಮಲ್ಲ ಪರ್ಬೊಲೆಡ್ ಆಚರಣೆ ಮಲ್ಪುಜೆರ್ ಅತ್ತ್ಂಡ ಕೇರಳೊಡು ಮಸ್ತ್ ಜನೊಕುಲು ಆಚರಣೆ ಮಲ್ಪುಜೆರ್. ಆಂಡಲಾ, ದಕ್ಷಿಣ ಭಾರತೊದ ಬೇತೆ ಭಾಗೊಲೆಡ್ ಇತ್ತೆಲಾ ಉಂದೆನ್ ಆಚರಣೆ ಮಲ್ಪುವೆರ್.

## ಮಹತ್ವ
ಮಲಯಾಳೊಡು ‘ಕಲ್ಯಾಣಂ’ ಪಂಡ ಮದಿಮೆ. ದುಂಬುದ ಕಾಲೊಡು, ಬರ್ಪಿನ ಭವಿಷ್ಯೊಡು ಪೊಣ್ಜೋವುನ್ ಮದಿಮೆ ಆಯೆರೆ ಈ ಸಮಾರಂಭೊನು ನಡಪಾವೊಡು ಪನ್ಪಿನವು ಅಗತ್ಯ ಆದಿತ್ತ್ಂಡ್. ಪೊಣ್ಣು, ತಿರಂಡುಕಲ್ಯಾಣ ಆಚರಣೆಡ್ದ್ ಬುಕ್ಕೊ, ಮದಿಮೆಗ್ ಅರ್ಹ ಪಂಡ್ದ್ ಪರಿಗಣಿಸೊಂದಿತ್ತೆರ್. ಈ ಘಟನೆನ್ ಪವಿತ್ರ ಪಂಡ್ದ್ ಪರಿಗಣಿಸೊಂದಿತ್ತೆರ್, ಬೊಕ್ಕ ಒಂಜಿ ಕುಟುಂಬೊಗು ಮಸ್ತ್ ಖರ್ಚು ಮಲ್ಪೊಡಾಪುಂಡು. ಪನ್ಪೆರ್, ದುಂಬು ಮಸ್ತ್ ಜನ ಅಕ್ಲೆನ ಮಾತಾ ಉಳಿತಾಯೊನು ಈ ಸಮಾರಂಭೊಗು ಪಾಡೊಂದಿತ್ತೆರ್.
ಅಂಚಾದ್ ಈ ಕ್ರಮೊನು ಹೆಚ್ಚಾದ್ ದುಡ್ಡು ಇತ್ತಿನಕುಲು ಆಚರಣೆ ಮಲ್ತೊಂದಿತ್ತೆರ್. ಒಂಜೇ ರೀತಿದ ಸುತ್ತಲ ಬೇತೆ ಬೇತೆ ಜನಕುಲು ಬೇತೆ ಬೇತೆ ನಿರೂಪಣೆ ಬೊಕ್ಕ ಮಹತ್ವೊನು ಪಡೆಯೆರ್.ಒಂಜಿ ಪೊಣ್ಣು ಕುಟುಂಬದ ವಂಶಾವಳಿನ್ ದುಂಬು ಕನಪುನವು ಪಂಡ್ದ್ ಪರಿಗಣಿಸವೆರ್. ಅಂಚಾದ್, ಒಂಜಿ ಪೊಣ್ಣು ಮಗಲೆನ ಸುರುತ ಪಿದಯಿ ಆಪುನ ಆ ದಿನೊನು, ಫಲವತ್ತತೆನ್ ಖಚಿತಪಡಿಸವುಂಡು ಬೊಕ್ಕ ಕುಟುಂಬದ ಒಂಜಿ ತರೆಮರೆನ್ ಪುಟ್ಟುಪಾವುಂಡು.

## ಆಚರಣೆ,ರೀತಿ ನೀತಿ
ಸುರುತ ಮೂಜಿ ನಾಲ್ ದಿನ ಪೊಣ್ಣು ಬಾಲೆನ್ ಒಂಟಿಯಾದ್ ದೀಪೆರ್. ಈ ಅವಧಿಡ್ ಕುಟುಮದ ಪೊಣ್ಣು ಸಂಬಂಧಿಕೆರ್ ಮಾತ್ರ ಪೊಣ್ಣುಲೆನೊಟ್ಟುಗು ಸಂಪರ್ಕ ಮಲ್ಪೊಲಿ.
ಆ ಪೊಣ್ಣು ಬಾಲೆಗ್ ಒಂಜಿ ಪ್ರತ್ಯೇಕ ತಟ್ಟೆಡ್ ನುಪ್ಪು ಕೊರ್ಪೆರ್, ಬೊಕ್ಕ ಆಯೆ ಪುರುಷೆರೆನ ನೋಟೊಡ್ದ್ ದೂರ ಉಪ್ಪೊಡು. ಅತ್ತಂದೆ, ಅಲೆಗ್ ದಾಲ ಸ್ಪರ್ಶ ಮಲ್ಪೆರೆ ಅನುಮತಿ ಇಜ್ಜಿ.ಬೇತೆ ಕುಲ್ಲುನ  ಪೊರ್ತುಡು, ಪೊಣ್ಣು ತರಕಾರಿ, ಫಲವಸ್ತುಲು, ಬೆಲ್ಲ, ಬೊಕ್ಕ ಅರಿತ ಕಟ್ಟುನಿಟ್ಟಾದ ಆಹಾರ ಪದ್ಧತಿನ್ ಅನುಸರಿಸೊಡಾಪುಂಡು. ನಾಲ್ನೆ ದಿನ, ಅಲ್ ಒಂಜಿ ದೇವಸ್ಥಾನದ ಕೆದುಕ್ಕ್ ಪೋದು ಮುರ್ಕಾದ್ ಮೀದ್ ಬರೋಡು.ಅವ್ವೇ ದಿನ ಇಡೀ ನೆರೆಕರೆತಕ್ಲೆನ್ ಲೆಪ್ಪುವೆರ್, ಪೊಣ್ಣನ್ ಮದಿಮೆದ ಲೆಕ್ಕನೆ ಸಿಂಗಾರ ಮಲ್ಪುವೆರ್. ಪೊಣ್ಣಗ್ ಸೀರೆ, ಬಂಗಾರ್, ಪೊಡಿ, ಅತ್ತ್ಂಡ ನಗದು ಕೊರ್ಪೆರ್. ಹೆಚ್ಚಾದ್, ಉಡುಗೊರೆಲು ಏರೆನಲಾ ಮದಿಮೆದ ಉಡುಗೊರೆಲೆನಲೆಕನೆ ಉಪ್ಪುಂಡು.ಬತ್ತಿನಕ್ಲು ಆ ಪೊಣ್ಣುಗ್ ಉಡುಗೊರೆ ಕೊರ್ದು ಆಶೀರ್ವಾದ ಮಲ್ತ್ದ್ ಪೋಪೆರ್.

## ಉಲ್ಲೇಕೊಲು

ವರ್ಗ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026
ಜೆಂಗ್ ಮಿನ್

**ಜೆಂಗ್ ಮಿನ್** (ಚೀನೀ: 郑敏) (೧೮ ಜುಲೈ ೧೯೨೦ - ೩ ಜನವರಿ ೨೦೨೨) ಒರ್ತಿ  ಚೀನದ ವಿದ್ವಾಂಸೆ ಬೊಕ್ಕ ಆಧುನಿಕವಾದಿ ಕವಿ. 

## ಸುರುತ ಜೀವನ ಬೊಕ್ಕ ವೃತ್ತಿಜೀವನ
ಜೆಂಗ್ ಮಿನ್ ಜುಲೈ ೧೮, ೧೯೨೦ಡ್ ಚೀನಾ ಗಣರಾಜ್ಯೊದ ಮಿನ್ಹೌ ಕೌಂಟಿಡ್ ಪುಟ್ಟಿಯೆರ್. (೧೯೧೨-೧೯೪೯).  ಕುನ್ಮಿಂಗ್ ಡ್ ನೈಋತ್ಯ ವಿಶ್ವವಿದ್ಯಾಲಯೊಡು ಅಧ್ಯಯನ ಮಲ್ತೆರ್, ೧೯೪೩ಡ್ ತತ್ವಶಾಸ್ತ್ರೊಡು ಸ್ನಾತಕೋತ್ತರ ಡಿಗ್ರಿ ಮಲ್ತೇರ್  ರಡ್ಡನೆ ಚೀನಾ-ಜಪಾನ್ ಯುದ್ಧ/ಪ್ರತಿರೋಧ ಯುದ್ಧೊದ ಪೊರ್ತುಡು ಅರೆನ ಕೃತಿಲೆನ್ ಪ್ರಕಟ ಮಲ್ಪೆರೆ ಸುರು ಮಲ್ತೆರ್; ಆ ಕಾಲೊಡು ಪ್ರಕಟ ಆಯಿನ ಕೆಲವು ಪೊಣ್ಣು ಆಧುನಿಕವಾದಿ ಕವಿಕ್ಲೆಡ್  ಒರ್ತಿಯೇ ಆದಿತ್ತೆರ್. 

ಜೆಂಗ್ ಅಮೇರಿಕದ ಬ್ರೌನ್ ವಿಶ್ವವಿದ್ಯಾಲಯೊಡು ಅಧ್ಯಯನ ಮಲ್ತೆರ್, 1951ಡ್ ಸಾಹಿತ್ಯೊಡು ಸ್ನಾತಕೋತ್ತರ ಡಿಗ್ರಿ ನ್ ಪಡೆಯೆರ್. 1955ಡ್ ಚೀನಾಗ್ ವಾಪಸ್ ಬತ್ತೆರ್.  **"ನೈನ್ ಲೀವ್ಸ್"** ಪಂದ್ ಲೆಪ್ಪುನ ಒಂಜಿ ಪ್ರಮುಖ ಆಧುನಿಕವಾದಿ ಕವಿಕ್ಲೆಡ್ ಒರ್ತಿ ಆದಿತ್ತೆರ್. 

ಜೆಂಗ್ ನ ಕೃತಿಲೆನ್ ಸಾಮಾನ್ಯವಾದ್ **ಸ್ತ್ರೀವಾದಿ ಸಾಹಿತ್ಯ ಪಂಡ್ದ್** ಪರಿಗಣಿಸ್ ಜಿಂಡಲಾ ನಡುಟು, ಪುರುಷ ಪ್ರಾಬಲ್ಯದ ಸಾಹಿತ್ಯ ಕ್ಷೇತ್ರೊಡು ಒರ್ತಿ ಪೊಣ್ಣು ಕವಿಯಾದ್ ಅರೆನ ಸ್ಥಾನಮಾನ, ಸಾಂಪ್ರದಾಯಿಕ ಪೊಣ್ಣನ ಬರವುಡ್ದ್ ಅರೆನ ನಿರ್ಗಮನ, ಬೊಕ್ಕ ಅರೆನ ದೊಣ್ಣೆ ಮನಸ್ಸ್ ದ ಅನ್ವೇಷಣೆ ಅರೆನ್ ಚೀನೀ ಕಾವ್ಯೊಡು ಒರ್ತಿ  ಪ್ರಮುಖ ವ್ಯಕ್ತಿಯಾದ್ ಮಲ್ಪುಂಡು.  

## ಸ್ಟೈಲ್
ಜೆಂಗ್ ಮಿನ್ ನ ಸುರುತ ಕೃತಿಕುಲು ಗೀತ, ತತ್ವಶಾಸ್ತ್ರ, ಬೊಕ್ಕ ಸಾಮಾಜಿಕ ವಾಸ್ತವಿಕತೆಡ್ದ್ ಗುರುತಿಸಾದ್ ಉಂಡು.  ಈ ಮೂಜೆನ್ಲಾ ಒಟ್ಟು ಮಲ್ಪುನ ಸಾಮರ್ಥ್ಯೊಗು, ವಿಶೇಷವಾದ್ ಗೀತದ ಅಭಿವ್ಯಕ್ತಿಗ್ ಆರ್ ಮೆಚ್ಚುಗೆ ಪಡೆಯೆರ್.  ಆರ್ ಸಾಂಪ್ರದಾಯಿಕವಾದ್ "ಆನುಲೆನ " ಬೊಕ್ಕ "ಪೊಣ್ಣುಲೆನ" ಶೈಲಿಲೆನ್ ಒಟ್ಟು ಮಲ್ತೆರ್; ಗೀತಶಾಸ್ತ್ರ ಪೊಣ್ಣುಲೆನ ಶೈಲಿನ್ ಪ್ರತಿನಿಧಿಸವುಂಡು, ಆಂಡ ತಾತ್ವಿಕ ಪ್ರಭಾವೊಲು ಬೊಕ್ಕ ಬೇತೆ ವಿಷಯೊಲೆನ ಅನ್ವೇಷಣೆಲು ಆನುಲೆನ ಶೈಲಿನ್ ಪ್ರತಿಬಿಂಬಿಸವುಂಡು. 

ಅರೆನ ಶೈಲಿದ ಚಿತ್ರಣೊಡು ಬೊಕ್ಕ ರೂಪಕೊಡು ಸಮೃದ್ಧವಾದುಂಡು, ವೈಯಕ್ತಿಕ ಅನುಭವೊಗು ಒತ್ತು ಕೊರ್ಪುಂಡು; ಆಂಡ ಅರೆನ ಸ್ವಂತ ಪಾತೆರೊಡು, ಉಂದು "ಭಾವನಾತ್ಮಕ ಸಂವೇದನೆಡ್ ದೃಢವಾದ್ ನೆಲೆಯಾತ್ಂಡ್."  ಐತ  ಫಲವಾದ್, ಅರೆನ ಕಬಿತೆಲು ಆಳವಾದ್ ಆತ್ಮವಿಮರ್ಶೆ ಬೊಕ್ಕ ಪ್ರತಿಬಿಂಬೊಡು ಉಪ್ಪುಂಡು.   ಆಂಡಲಾ, ಕೆಲವು ವಿಮರ್ಶಕೆರ್ ತನ್ನ ಕೆಲವು ಮಲ್ಲ ಕಬಿತೆಲು ಒಗ್ಗಟ್ಟುದ ಕೊರತೆಡ್ದ್ ಅಸಂಯೋಜಿತವಾದ್ ತೋಜುಂಡು ಪಂದ್ ಅಭಿಪ್ರಾಯ ‌ಪಡಿಯೆರ್.

ಒರ್ತಿ  ಆಧುನಿಕ ಕವಿ ಆಂಡಲಾ, ಜೆಂಗ್ ಮಿನ್ ಆಧುನಿಕ ಬೊಕ್ಕ ಸಾಂಪ್ರದಾಯಿಕ ಕಾವ್ಯ ತಂತ್ರೊಲೆನ್ ಒಟ್ಟು ಮಲ್ತೆರ್ ಪಂದ್ ಪರಿಗಣಿಸವೆರ್.  ಸ್ಪ್ಲಿಟ್ ಇಗೊದ ಆಧುನಿಕ ತಂತ್ರೊನು ಆರ್ ಬಳಕೆ ಮಲ್ತ್ ಂಡಲಾ, ಆರ್ ಸಾಂಪ್ರದಾಯಿಕ ಆಸೆ ಬೊಕ್ಕ ದುಃಖೊನು ವ್ಯಕ್ತಪಡಿಸಯೆರ್, ವಿಶೇಷವಾದ್ ಆರ್ನ ಪ್ರೇಮ ಕಬಿತೆಲೆಡ್.  ಐರ್ದ್ ಬೊಕ್ಕ  ಮಸ್ತ್ ಪೊಣ್ಣು ಕವಿಕ್ಲೆನಲೆಕ ಅತ್ತ್, ಅರೆನ ಕೆಲಸೊಲು ಸ್ಪಷ್ಟವಾದ್ ಸ್ತ್ರೀವಾದಿ ಸ್ವಭಾವೊಡು ಇಜ್ಜಿ ಪಂದ್ ಪನ್ಪೆರ್; ಬದಲಾದ್, ಕೆಲವು ಎಲ್ಯ ವಿಮರ್ಶಕೆರ್ ಅವೆನ್ ಒಂಜಿ ಅಸ್ತಿತ್ವೊಡುಪ್ಪುನ ಪಿತೃಪ್ರಧಾನ ಮಾದರಿಗ್ ಸರಿಸಾಟಿಯಾದ್ ತೂಪೆರ್. 

## ವೈಯಕ್ತಿಕ ಜೀವನ ಬೊಕ್ಕ ಸಾವು
ಜೆಂಗ್ ಮಿನ್ 3 ಜನವರಿ 2022 ಡ್ ಬೀಜಿಂಗ್ ಡ್ 101 ವರ್ಸೊ ಪ್ರಾಯೊಡು ತೀರ್ ಪೋಯೆರ್ 

## ಆಯ್ಕೆ ಮಲ್ತಿನ ಕೃತಿಲು

* *ಜೆಂಗ್ ಮಿನ್ ಶಿಜಿ ೧೯೪೨-೧೯೪೭* ಝೆಂಗ್ ಮಿನ್ ನ ಕಬಿತೆ ಸಂಗ್ರಹ ೧೯೪೨-೧೯೪೭
* *ಜಿಯುಯೆ ಜಿ* ನ್ಯೂ ಲೀವ್ಸ್ ಕಬಿತೆ ಸಂಗ್ರಹ

## ಉಲ್ಲೇಕೊಲು

ವರ್ಗೊ: ಸ್ಪ್ರಿಂಗ್ ಮಂತ್ ಎಡಿಟ್-ಅಥಾನ್
ಉನ್ ಸಿಯೋ ಸಾನ್

**ಉನ್ ಸಿಯೋ ಸಾನ್** ಮಕಾವುದ ಒರ್ತಿ ಚೀನದ ಕವಿ ಬೊಕ್ಕ ಬರವುದಾರ್. ಆರ್ ಆಜಿ ಕಾವ್ಯ ಸಂಕಲನೊಲೆನ್ ಪ್ರಕಟಿಸಯೆರ್. ಚೀನಾದ ಸುರುತ "ನ್ಯೂ ಸ್ಟಾರ್-ಪೀಪಲ್ಸ್ ಲಿಟರೇಚರ್ ಅವಾರ್ಡ್" (ಕವಿತೆ ವಿಭಾಗ) ಸೇರ್ದ್ ಅರೆನ ಬೇಲೆಲು ಮಸ್ತ್ ಗೌರವೊಲೆನ್ ಪಡೆಯೊಂದಿತ್ತೆ. ಆರ್ ಹೆನ್ರಿ ಲೂಸ್ ಫೌಂಡೇಶನ್ ದ ಚೈನೀಸ್ ಪೋಯೆಟ್ರಿ ಫೆಲೋಶಿಪ್ ಪ್ರಶಸ್ತಿನ್ ಲಾ ಪಡೆಯೆರ್. 

## ಜೀವನ ಚರಿತ್ರೆ
ಉನ್ ಸಿಯೋ ಸಾನ್ ಮಕಾವುಡ್ ಪುಟ್ಟುವೆರ್. ಪೀಕಿಂಗ್ ವಿಶ್ವವಿದ್ಯಾಲಯೊಡು ಚೀನೀ ಭಾಷೆ ಬೊಕ್ಕ ಕಲೆಟ್ (ಚಿತ್ರ ಬೊಕ್ಕ ದೂರದರ್ಶನ ನಿರ್ಮಾಣ) ಪದವಿ ಅಧ್ಯಯನೊನು ಮುಗಿತ್ದೆರ್.ಐರ್ದ ಬೊಕ್ಕ ಆರ್ ಟೊರೊಂಟೊ ವಿಶ್ವವಿದ್ಯಾಲಯೊಡು ಪೂರ್ವ ಏಷ್ಯಾ ಬೊಕ್ಕ ಪೆಸಿಫಿಕ್ ಏಷ್ಯಾದ ಅಧ್ಯಯನೊಡು ಸ್ನಾತಕೋತ್ತರ ಪದವಿನ್ ಪಡೆಯೆರ್. 

## ಕೆಲಸ
ಉನ್ ಸಿಯೋ-ಸಾನ್ ಆಜಿ ಕಬಿತೆ ಸಂಗ್ರಹೊಲೆನ್ ಪ್ರಕಟಿಸಯೆರ್: ಎಕ್ಸೈಲ್ ಇನ್ ದ ಬ್ಲಾಸಮ್ ಟೈಮ್, ವಂಡರ್ಲ್ಯಾಂಡ್, ಎವೊಲುಶನ್ ಆಫ್ ಲವ್ ಹಿಯರ್, ನೇಕ್ಡ್ ಪಿಕ್ನಿಕ್, ಬೊಕ್ಕ ಬಿಟ್ಟರ್ ಲೋಟಸ್ ಸೀಡ್, ಬೊಯಿಸ್ಟರಸ್ ದ್ವೀಪೊಲು ಪನ್ಪುನ ಆಜಿ ಪ್ರಬಂಧೊಲೆನ ಸಂಗ್ರಹೊನು ಪ್ರಕಟ ಮಲ್ತೆರ್. 

ನೇಕ್ಡ್ ಪಿಕ್ನಿಕ್ ಪಂಡ 2013 ಡ್ ಹಾಂಗ್ ಕಾಂಗ್ ಡ್ ನಡತಿನ ಅಂತರರಾಷ್ಟ್ರೀಯ ಕಬಿತೆದ ರಾತ್ರೆಲೆಡ್ ಬರೆತಿನ ಕಬಿತೆಲೆನ ಸಂಗ್ರಹ, ಉಂದು ಚೀನೀ ಬೊಕ್ಕ ಇಂಗ್ಲಿಷ್ ಡ್ ರಡ್ಡ್. ಭಾಷೆಡ್ ಪ್ರಕಟ ಆತ್ಂಡ್. ಮಕಾವುದ ಸುರುತ ಮೂಲ ಒಳಾಂಗಣ ಒಪೆರಾ, ಎ ಫ್ರಾಗ್ರಂಟ್ ಡ್ರೀಮ್ ಗ್ ಸಾಹಿತ್ಯ ಬರೆಯಿನ ಸಾಹಿತ್ಯ ರಚನೆಕಾರ್ತಿಲಾ ಆರ್. 

ಚೀನಾದ ಸುರುತ "ನ್ಯೂ ಸ್ಟಾರ್-ಪೀಪಲ್ಸ್ ಲಿಟರೇಚರ್ ಪ್ರೈಸ್ ಆಫ್ ಪೋಯೆಟ್ರಿ", ಯುನೈಟೆಡ್ ಸ್ಟೇಟ್ಸ್ ಡ್ ಹೆನ್ರಿ ಲೂಸ್ ಫೌಂಡೇಶನ್ ಚೈನೀಸ್ ಪೋಯೆಟ್ರಿ ಫೆಲೋಶಿಪ್, ಬೊಕ್ಕ ಹೈಜಿ ಪೋಯೆಟ್ರಿ ಪ್ರೈಸ್ ಸೇರ್ದ್ ಅರೆನ ಬೇಲೆಲು ಮಸ್ತ್ ಪ್ರಶಸ್ತಿಲೆನ್ ಗೆಂದಿನವು. ವರ್ಮಾಂಟ್ ಸ್ಟುಡಿಯೋ ಸೆಂಟರ್ ಬೊಕ್ಕ ಆರ್ಕ್ಟಿಕ್ ಸರ್ಕಲ್ ಕಾರ್ಯಕ್ರಮೊಡು ಆರ್ಟಿಸ್ಟ್-ಇನ್-ರೆಸಿಡೆನ್ಸ್ ಕಾರ್ಯಕ್ರಮೊಲೆಡ್ ಪಾಲ್ ಪಡೆಯೆರ್. 

ಚೀನಾ, ತೈವಾನ್, ಹಾಂಗ್ ಕಾಂಗ್ ಬೊಕ್ಕ ಮಕಾವುದ ಪತ್ರಿಕೆಲೆಗ್ ಲೇಖನೊಲೆನ್ ಲಾ ಕೊರ್ಪೆರ್. ಮಕಾವುಡ್ ಕಬಿತೆನ್ ಪ್ರಕಟ ಮಲ್ಪುನ ಸವಾಲುಲೆನ್ ಬೊಕ್ಕ ಹಾಂಗ್ ಕಾಂಗ್, ಚೀನಾ ಬೊಕ್ಕ ತೈವಾನ್ ಡ್ ಪ್ರಕಾಶಕೆರೆಗ್ ಮ್ಯಾಕಾನೀಸ್ ಬರವುದಕುಲು ಉಪ್ಪುನ ಪ್ರವೇಶದ ಬಗ್ಗೆಲಾ ಆರ್ ಪಾತೆರೊಂಡೆರ್. 

## ಗ್ರಂಥಸೂಚಿ

* (೨೦೦೮) ಎಕ್ಸೈಲ್ ಇನ್ ದ ಬ್ಲಾಸಮ್ ಟೈಮ್ (ಹಾಂಗ್ ಕಾಂಗ್: ಕುಬ್ರಿಕ್) 
* (೨೦೧೧) ವಂಡರ್ಲ್ಯಾಂಡ್ (ತೈಪೆ: ವಿಸ್ಟಾ ಪಬ್ಲಿಶಿಂಗ್) 
* (೨೦೧೧) ಮುಲ್ಪ (ಮಕಾವು: ಎಎಸ್ಎಂ)
* (೨೦೧೪) ನಗ್ನ ಪಿಕ್ನಿಕ್ (ಕೊಲಂಬಿಯಾ ವಿಶ್ವವಿದ್ಯಾಲಯ ಮುದ್ರಣಾಲಯ) 
* ಕಹಿ ಕಮಲದ ಬೀಜ
* ಪ್ರೀತಿದ ವಿಕಾಸ
* (೨೦೨೦) ಬೊಯಿಸ್ಟರಸ್ ದ್ವೀಪೊಲು 

## ಉಲ್ಲೇಖೊಲು

ವರ್ಗೊ: ಸ್ಪ್ರಿಂಗ್ ಮಂತ್ ಎಡಿಟ್-ಅಥಾನ್
ಕೋಲಾಟ್ಟಂ

## ಕೋಲಾಟ್ಟಂ ಜಾನಪದ ನಲಿಕೆ

ಕೋಲಾಟ್ಟಂ ಪಂಡ ಪ್ರಧಾನವಾದ್ ತಮಿಳುನಾಡು ಬೊಕ್ಕ ಕೇರಳಡ್ ನಲಿಪುನ ಪಿರಾಕ್‌ದ ಜಾನಪದ ನಲಿಕೆ. ಉಂದು ಸಾಮಾನ್ಯವಾದ್ ಪೊಣ್ಣುಲು ರಡ್ಡ್ ಎಲ್ಯ ಮರತ ಕಡ್ಡಿಲೆನ್, ಒಂಜಿ ಕೈಟ್ ಒಂಜಿ ಕಡ್ಡಿನ್ ಬಳಸೊಂದು ಮಲ್ಪುವೆರ್. ನಲಿಕೆದಾರೆರ್ ಸಾಮಾನ್ಯವಾದ್ ಒಂಜಿ ವೃತ್ತಾಕಾರೊಡು ನಿಲೆ ಆದ್ ಜಾನಪದ ಗೀತೆಲೆನ್ ಪಾಡುನಗ ನಿರ್ದಿಷ್ಟ ಲಯೊಲೆನ್ ಮಲ್ಪೆರೆ ಕಡ್ಡಿಲೆನ್ ದಾಂಟುವೆರ್. ಈ ನಲಿಕೆನ್ ಸಾಮಾನ್ಯವಾದ್ ಹಿಂದೂ ದೇವೆರ್ ಅತ್ತ್ಂಡ ದೇವತೆಲೆಗ್ ಸಮರ್ಪಣೆ ಮಲ್ಪುವೆರ್ ಬೊಕ್ಕ ಸುಗ್ಗಿದ ಕಾಲೊಡು ಬೊಕ್ಕ ಗ್ರಾಮದ ಪರ್ಬೊಲೆಡ್ ಮಲ್ಪುವೆರ್.
ಕೋಲಾಟ್ಟಂ ಪಂಡ ದಕ್ಷಿಣ ಭಾರತೊದ ಒಂಜಿ ಪ್ರಾಚೀನ ಜಾನಪದ ನಲಿಕೆ.ಸಾಮಾನ್ಯವಾದ್ ಮಾತಾ ಪ್ರಾಯೊದ ಪೊಣ್ಣುಲು ನಲಿಕೆ ಮಲ್ಪುವೆರ್. ಉಂದು ಒಂಜಿ ಸಮುದಾಯ ಅತ್ತಂಡ ಕೋರಸ್ ನಲಿಕೆ, ಉಂದೆನ್ ಗುಂಪುಗುಂಪು ಆದ್ ಮಲ್ಪುವೆರ್. "ಕೊಲಟ್ಟಂ" ಪನ್ಪಿನ ಪುದರ್ ತಮಿಳು ಭಾಷೆಡ್ ಕೋಲ್ ಪಂಡ "ಕಡ್ಡಿ" ಬೊಕ್ಕ ಅಟ್ಟಮ್ ಪಂಡ "ನಲಿಕೆ" ಪನ್ಪಿನ ಪುದರ್ ಡ್ದ್ ಬತ್ತ್ಂಡ್. ನಲಿಕೆದಕುಲು ರಡ್ಡ್ ಎಲ್ಯ ಕಡ್ಡಿಲೆನ್ ಬಳಸುವೆರ್. ಸಾಮಾನ್ಯವಾದ್ ಸುಮಾರ್ 14 ಮೀ. ಉದ್ದೊಡು, ಪ್ರತಿಯೊಂಜಿ ಕೈಟ್ ಒಂಜೊಂಜಿ ಕಡ್ಡಿ ಪತ್ತ್ದ್ ನಲಿಪುವೆರ್, ನರ್ತಕಿಲು ಸಾಮಾನ್ಯವಾದ್ ಒಂಜಿ ವೃತ್ತಾಕಾರೊಡು ನಿಲೆ ಆದ್ ಬೇತೆ ಬೇತೆ ಜಾನಪದ ಗೀತೆಲೆನ್ ಪಾಡುನಗ ನಿರ್ದಿಷ್ಟ ಲಯೊಗ್ ನಲಿಪುವೆರ್. ನರ್ತಕಿಲು ಅಕ್ಲೆನ ಕೈಟ್ ದೀತಿನ ಕಡ್ಡಿಲೆನ್ ಗುದ್ದುದು ಶಬ್ದೊಲೆನ್ ಮಲ್ಪೆರ್.
## ಆಚರಣೆ
ಈ ನಲಿಕೆನ್ ಸಾಮಾನ್ಯವಾದ್ ಹಿಂದೂ ದೇವೆರೆಗ್ ಅತ್ತ್ಂಡ ದೇವತೆಲೆಗ್ ಸಮರ್ಪಿಸವೆರ್. ಈ ನಲಿಕೆನ್ ಸುಗ್ಗಿದ ಕಾಲೊಡು ಬೊಕ್ಕ ತಮಿಳು ಕ್ಯಾಲೆಂಡರ್ ದ ಕಾರ್ತಿಕ ಮಾಸೊಡು ಒಂಜಿ ಪಕ್ಷೊಗು ಮಲ್ಪುವೆರ್. ಈ ನಲಿಕೆನ್ ಗ್ರಾಮದ ಪರ್ಬೊಲೆಡ್ ಬೊಕ್ಕ ಜಾತ್ರೆಲೆಡ್ ಅಯಿತ ಭಾಗವಾದ್ ಮಲ್ಪುವೆರ್.
ದಕ್ಷಿಣ ಭಾರತೊಡು ಮುಖ್ಯವಾದ್ ತಮಿಳುನಾಡು ಬೊಕ್ಕ ಕೇರಳೊಡು ಬೊಕ್ಕ ಶ್ರೀಲಂಕಾ ಬೊಕ್ಕ ಮಲೇಷ್ಯಾದಂಚಿನ ಮಹತ್ವದ ತಮಿಳು ವಲಸೆ ಉಪ್ಪುನ ಬೇತೆ ಪ್ರದೇಶೊಲೆಡ್ ಈ ನಲಿಕೆನ್ ಮಲ್ಪುವೆರ್. ಈ ನಲಿಕೆನ್ ಧಾರ್ಮಿಕ ಸಮಾರಂಭೊಲೆಡ್, ಸಮಾರಂಭೊಲೆಡ್ ಬೊಕ್ಕ ಪೊಂಗಲ್ ದಂಚಿನ ಪರ್ಬೊಲೆಡ್ ಮಲ್ಪುವೆರ್, ಸಾಮಾನ್ಯವಾದ್ ಪೊಣ್ಣುಲು. ಸರಿಯಾಯಿನ ನಲಿಕೆಗ್ ಜಟಿಲವಾದ್ ಚಲನೆಲೆನ್ ಮಲ್ಪುನ ತಂತ್ರ ಬೊಕ್ಕ ಕೌಶಲ್ಯ ಬೋಡಾಪುಂಡು, ಉಂದೆನ್ ಹವ್ಯಾಸಿ ನರ್ತಕಿಲುಲಾ ಅಭ್ಯಾಸ ಮಲ್ಪುವೆರ್.
## ನಲಿಕೆದ ಬೇತೆ ವಿಧೊಕ್ಲು,ಬದಲಾವಣೆಲು

ಪಿನ್ನಾಲ್ ಕೋಲಾಟ್ಟಂ (ಕೋಲಟ್ಟಂ ದ ಒಂಜಿ ಜಟಿಲ ರೂಪ) ಬೊಕ್ಕ ಚಕ್ಕೆ ಕೋಲಾಟ್ಟಂ ಇಂಚಿನ ಬೇತೆ ಬೇತೆ ರೂಪೊಲು ಉಂಡು.ಪಿನ್ನಾಲ್ ಕೋಲಾಟ್ಟಂ ಕಡ್ಡಿಲೆನ ಬದಲ್ ಬಳ್ಳ್ ಬಳಸುವೆರ್. ಕುಮ್ಮಿಅಟ್ಟಂ ಪಂಡ ಕೊಲತ್ತಮ್ ಲೆಕ್ಕನೆ ಉಪ್ಪುನ ಒಂಜಿ ಜಾನಪದ ನಲಿಕೆ, ವ್ಯತ್ಯಾಸ ಪಂಡ ಕುಮ್ಮಿಅಟ್ಟಂ ಡ್ ನಲಿಪುನಗ ಕಡ್ಡಿಲೆನ ಬದಲ್ ಕೈನ್ ಶಬ್ದ ಮಲ್ಪೆರೆ ಬಳಸುವೆರ್.  ಆಂಧ್ರಪ್ರದೇಶ ಬೊಕ್ಕ ತೆಲಂಗಾಣೊಡು ನಲಿಕೆ ಮಲ್ಪುನ ಒಂಜೇ ರೀತಿದ ನಲಿಕೆನ್ ಕೊಲನಾಲು ಪನ್ಪೆರ್. ಕರ್ನಾಟಕೊಡು ಉಂದೆನ್ ಕೋಲಾಟ ಪಂಡ್ದ್ ಲೆಪ್ಪುವೆರ್. ಗುಜರಾತ್ ಬೊಕ್ಕ ಉತ್ತರ ಭಾರತದ ಕೆಲವು ಭಾಗೊಲೆಡ್ ಅಭ್ಯಾಸ ಮಲ್ಪುನ ದಂಡಿಯಾ ರಾಸ್ ಡ್ ಒಂಜೇ ರೀತಿದ ಕಡ್ಡಿಲೆನ್ ಬಳಕೆ ಮಲ್ಪುವೆರ್. ಬೊಕ್ಕ ಕೊಲತ್ತಮ್ ನೊಟ್ಟುಗು ಕೆಲವು ಸಾಮ್ಯತೆಲಾ ಉಂಡು. ಕೆಲವೊಂಜಿ ಸರ್ತಿ, ನಲಿಕೆಗ್ ಕಡ್ಡಿಲೆನ ಬದಲ್ ಉದ್ದದ ಬಣ್ಣದ ರಿಬ್ಬನ್ ಲೆನ್ ಬಳಕೆ ಮಲ್ಪುವೆರ್. ಇತ್ತೆದ ವರ್ಷೊಲೆಡ್, ಪುರುಷೆರ್ ಬೊಕ್ಕ ಜೋಕುಲು ಶಾಲೆದ ಉತ್ಸವೊಲೆಡ್ ನಲಿಪುವೆರ್.

ವರ್ಗ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026
ಅಶ್ವಿನಿ ಅಕ್ಕುಂಜಿ

**ಅಶ್ವಿನಿ ಚಿದಾನಂದ ಶೆಟ್ಟಿ ಅಕ್ಕುಂಜೆ** (ಪುಟ್ಟು: ೭ ಅಕ್ಟೋಬರ್ ೧೯೮೭) ಉಡುಪಿ ಜಿಲ್ಲೆದ ಸಿದ್ಧಾಪುರದಾರ್. ಮೇರ್ ಭಾರತದ ಒರಿ ಓಟದ ಪಟು, ಮೇರ್ ವಿಶೇಷವಾದ್ ೪೦೦ ಮೀಟರ್ ಓಟೊಡು ಪಾಲ್ ದೆತೊನುವೆರ್. ಅಶ್ವಿನಿ ಮೇರ್ ೨೦೧೦ನೇ ಕಾಮನ್ ವೆಲ್ತ್ ಗೊಬ್ಬುಲು ಬೊಕ್ಕ ೨೦೧೦ನೇ ಏಷ್ಯನ್ ಗೊಬ್ಬುಲು ಪಂತೊಡು ೪ × ೪೦೦ ಮೀಟರ್ ರಿಲೇ ತಂಡೊಡು ಮಂಜಿತ್ ಕೌರ್, ಮನ್‌ದೀಪ್ ಕೌರ್ ಬೊಕ್ಕ ಸಿನಿ ಜೋಸ್ ಮೆರೆನೊಟ್ಟುಗು ಬಂಗಾರದ ಪದಕ ಗೆಂದ್ ದೆರ್. ಅಂಚನೆ ೨೫ ನವೆಂಬರ್ ೨೦೧೦ನೇ ತಾರೀಕ್ ಗ್ ಚೀನಾದ ಗುವಾಂಗ್‌ಝೌಡು ನಡತಿನ ಏಷ್ಯನ್ ಗೊಬ್ಬುಡು ೪೦೦ ಮೀಟರ್ ಮಾರಿ ಗೆರೆ ಓಟೊಡು ಒರಿ ನೇ (individual) ಬಂಗಾರದ ಪದಕ ಗೆಂದ್ ದೆರ್. ಮೇರ್ ಕರ್ನಾಟಕ ಸರ್ಕಾರ ಕೊರ್ಪಿನ ನಾಗರಿಕ ಗೌರವವಾಯಿನ ರಾಜ್ಯೋತ್ಸವ ಪ್ರಶಸ್ತಿ (೨೦೧೦) ದ ಪುರಸ್ಕೃತೆರ್ ಕೂಡ ಆದುಲ್ಲೆರ್.

## ಅಶ್ವಿನಿ ಅಕ್ಕುಂಜಿ

ಜೀವನ ಚರಿತ್ರೆ
ಕರ್ನಾಟಕದ ಉಡುಪಿ ಜಿಲ್ಲೆದ ಕುಂದಾಪುರ ತಾಲೂಕುದ ಉಡುಪಿದ ಸಿದ್ದಾಪುರೊಡು ಪುಟ್ಟಿನ ಮೇರೆನ ಅಪ್ಪೆ ಯಶೋದಾ ಶೆಟ್ಟಿ ಅಕ್ಕುಂಜಿ ಬೊಕ್ಕ ಅಮ್ಮೆರ್ ಬಿ.ಆರ್. ಚಿದಾನಂದ ಶೆಟ್ಟಿ. ಅಶ್ವಿನಿ ಒಂಜಿ ಕೃಷಿಕ ಕುಟುಂಬೊಡ್ದ್ ಬತ್ತಿನಾರ್. ಒಂಜಿ ಕ್ರೀಡಾ ಪರಂಪರೆದಕುಲು. ಅಡಕೆದ ತೋಟೊಲೆನ ನಡುಟು ಅಲೆನ ಕುಟುಂಬದ 5 ಎಕ್ರೆ ಕೃಷಿ ಭೂಮಿಡ್ ಅಲೆನ ಅಕ್ಕ ದಿಪ್ತಿ ಬೊಕ್ಕ ಅಣ್ಣೆ ಅಮಿತ್ ನಕುಲೆನೊಟ್ಟುಗು ಬುಲೆಯೆರ್. ದುಂಬು, ಅಶ್ವಿನಿ ಭಾರತೀಯ ರೈಲ್ವೆಡ್ ಬೇಲೆ ಮಲ್ತೊಂದಿತ್ತೆರ್, ಬೊಕ್ಕ ಪಂಜಾಬ್ ದ ಪಟಿಯಾಳೊಡು ಕಾರ್ಪೊರೇಷನ್ ಬ್ಯಾಂಕ್ ಡ್ ಮ್ಯಾನೇಜರ್ ಆದ್ ಇತ್ತೆರ್ ಬೊಕ್ಕ ಇತ್ತೆ ಸ್ಪೋರ್ಟ್ಸ್ ಅಥಾರಿಟಿ ಆಫ್ ಇಂಡಿಯಾ ಬೆಂಗಳೂರುಡ್ ಕೋಚ್ ಆದ್ ಕೆಲಸ ಮಲ್ತೊಂದುಲ್ಲೆರ್.
ಅಶ್ವಿನಿ ಚಿದಾನಂದ ಶೆಟ್ಟಿ ಅಕ್ಕುಂಜಿ (ಪುಟ್ಟು ೭ ಅಕ್ಟೋಬರ್ ೧೯೮೭) ಒರಿ ಭಾರತೀಯ ಸ್ಪ್ರಿಂಟ್ ಅಥ್ಲೀಟ್, ಉಡುಪಿದ ಸಿದ್ದಾಪುರ, ೪೦೦ ಮೀಟರ್ ಡ್ ಪರಿಣತಿ ಪಡೆಯಿನಕುಲು. ಅಶ್ವಿನಿ 2010 ಕಾಮನ್ ವೆಲ್ತ್ ಗೇಮ್ಸ್ ಡ್ ಬೊಕ್ಕ 2010 ಏಷ್ಯಾ ಗೇಮ್ಸ್ ಡ್ 4 × 400 ಮೀ ರಿಲೇ ಟೀಮ್ ಸ್ಪರ್ಧೆಡ್ ಮಂಜೀತ್ ಕೌರ್, ಮಂದೀಪ್ ಕೌರ್ ಬೊಕ್ಕ ಸಿನಿ ಜೋಸ್ ನಕುಲೆನೊಟ್ಟುಗು ಚಿನ್ನದ ಪದಕೊಲೆನ್ ಗೆಂದಿಯೆರ್. ಬೊಕ್ಕ 25 ನವೆಂಬರ್ 2010 ಡ್ 2010 [[ಏಷ್ಯನ್ ಗೊಬ್ಬುಲು|ಏಷ್ಯನ್ ಗೇಮ್ಸ್ ಡ್ ಚೈನಾ ಗುಜ್ಹೌಲ್ಡ್ ಡ್ ಚೀನಾ ಹೆಲ್ಡ್ ಡ್ 400 ಮೀಟರ್ ಅಡೆತಡೆಡ್ ವೈಯಕ್ತಿಕ ಚಿನ್ನದ ಪದಕೊನು ಗೆಂದಿಯೆರ್. ರಾಜ್ಯೋತ್ಸವ ಪ್ರಶಸ್ತಿ (2010) ಪನ್ಪಿನ ನಾಗರಿಕ ಗೌರವೊದ ಪುರಸ್ಕಾರೊನುಲಾ ಆರ್ ಪಡೆಯೆರ್. 

## ಪ್ರಶಸ್ತಿಲು, ಬಹುಮಾನೊಲು ಬೊಕ್ಕ ಮಾನ್ಯತೆ
ಅರೆಗ್ 2010ಡ್ ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿನ್ ಕೊರ್ತೆರ್. ಉಂದೆಟ್ ಒಂಜಿ ಲಕ್ಷ ರೂಪಾಯಿದ ನಗದು ಪಾವತಿ, 20 ಗ್ರಾಂ ಚಿನ್ನದ ಪದಕ ಬೊಕ್ಕ ಬೆಂಗಳೂರು ಅಭಿವೃದ್ಧಿ ಪ್ರಾಧಿಕಾರ (ಬಿಡಿಎ) ಮನೆ ಜಾಗೊಲೆನ ಹಂಚಿಕೆಡ್ ಆದ್ಯತೆದ ಅನುದಾನೊನು ಒಳಗೊಂಡಿತ್ತುಂಡು. 2010ಡ್ ಗೆಂದಿನ ಚಿನ್ನದ ಪದಕೊಲೆನ್ ಗುರುತಿಸಾದ್ ರಾಷ್ಟ್ರೀಯ ಬೊಕ್ಕ ರಾಜ್ಯ ಸರ್ಕಾರೊಲು, ಅಂಚನೆ ಭಾರತೀಯ ರೈಲ್ವೆಲು ಆರ್ ಆರ್ಥಿಕ ಬಹುಮಾನೊನು ಕೊರ್ತೆರ್.

## ಉಲ್ಲೇಕೊಲು

ವರ್ಗ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026
ನಿಯು ಯಿಂಗ್‌ಜೆನ್

**ನಿಯು ಯಿಂಗ್ ಜೆನ್** (ಸರಳೀಕೃತ ಚೀನದಾರ್: 牛应贞; ಸಾಂಪ್ರದಾಯಿಕ ಚೀನೀ: 牛應贞; ಪಿನ್ಯಿನ್: ನಿಯು ಯಿಂಗ್ಝೆನ್) ೮ನೆ ಶತಮಾನೊಡು ಸಾಮ್ರಾಜ್ಯಶಾಹಿ ಚೀನಾಡ್ ಜೀವನ ಮಲ್ತಿನ ಒರ್ತಿ  ಕವಿ. ನಿಯು ತನ್ನ ಕನೊಟು ಬೇತೆ ಬೇತೆ ಗ್ರಂಥೊಲೆನ್ ಕಲ್ಪುನ ಸಾಮರ್ಥ್ಯೊನು ಪಡೆಯೊಂದಿತ್ತೆ ಪನ್ಪೆರ್. ನಿಯು 100 ಡ್ದ್ ಜಾಸ್ತಿ ಕೃತಿಲೆನ್ ರಚನೆ ಮಲ್ತೆರ್, ರಾಪ್ಸೋಡಿಲೆನ್ (ಪ್ರಬಂಧೊಲೆನ್) ಬೊಕ್ಕ ಓಡ್ ಲೆನ್ (ಸ್ತೋತ್ರೊಲೆನ್) ರಚನೆ ಮಲ್ಪುನ ಒಂಜಿ ಅನನ್ಯ ಪ್ರತಿಭೆನ್ ತೋಜಾದ್ ಕೊರ್ತೆರ್.

## ವೈಯಕ್ತಿಕ ಜೀವನ
ನಿಯು ಯಿಂಗ್ಜೆನ್ 8ನೇ ಶತಮಾನೊಡು ಇತ್ತೆದ ಹೆನಾನ್ ಪ್ರಾಂತ್ಯೊಡು ಪುಟ್ಟುವೆರ್. ೧೩ ವರ್ಸೊದ ಪ್ರಾಯೊಗು ಬೌದ್ಧ ಸೂತ್ರೊಲೆಡ್ ಬೊಕ್ಕ ಕನ್ಫ್ಯೂಷಿಯನ್ ಸಾಹಿತ್ಯೊಡು ಆರ್ ಎಡ್ಡೆ ಪಾಠೊಡು ಇತ್ತೆರ್. ಆರ್ನ ಜೀವನ ಚರಿತ್ರೆದ ಪ್ರಕಾರ, ನಿಯು ಬೇತೆ ಬೇತೆ ಗ್ರಂಥೊಲೆನ ತಿನ್ಪುನ ಕನೊ ಕಟ್ಟೊಂದಿತ್ತೆರ್; ಉಂದು ಆರ್ನ  ಕನೊಟು ಮಸ್ತ್ ದಿನೊಡ್ದಿಂಚಿ ಸೈತಿನ ಪುರುಷ ವಿದ್ವಾಂಸೆರೆನೊಟ್ಟುಗು ಸಾಹಿತ್ಯಿಕ ಬೊಕ್ಕ ತಾತ್ವಿಕ ವಿಚಾರೊಲೆನ್ ಚರ್ಚೆ ಮಲ್ಪೆರೆ ಸಾಧ್ಯವಾತ್ಂಡ್ ಪನ್ಪೆರ್. ಆರ್ ಎಚ್ಚರ ಆಯಿ ಬೊಕ್ಕ ಅರೆನ ಕನೊಕುಲೆನ ಬಗ್ಗೆ ಪ್ರಶ್ನೆ ಮಲ್ಪುನಗ, ನಿಯು ಉಂದು ಎಂಚ ಸಾಧ್ಯ ಆಂಡ್ ಪಂದ್ ಎಂಕ್ ಗೊತ್ತುಜ್ಜಿ ಪಂದ್ ಉತ್ತರ ಕೊರ್ಪೆರ್. ಆಂಡಲಾ, ತನ್ನ ಕನೊಟು ಚರ್ಚೆ ಮಲ್ತಿನ ಗ್ರಂಥೊಲೆನ ಬಗ್ಗೆ ಕೇಂಡಿನ ಏತ್ ಪ್ರಶ್ನೆಲೆಗ್ಲಾ ಸರಿಯಾಯಿನ ಉತ್ತರೊಲೆನ್ ಕೊರರೆ ಸಾಧ್ಯ ಆಂಡ್. 

ಕ್ರಿಸ್ತಪೂರ್ವ ೭೨೧ ಡ್ದ್ ಕ್ರಿಸ್ತಪೂರ್ವ ೪೬೩ ಮುಟ್ಟ ಚೀನಾದ ರಾಜಕೀಯ ಇತಿಹಾಸದ ಗ್ರಂಥವಾಯಿನ ಜುವೊ ಝುವಾನ್ ಡ್ ನಿಯು ವಿಶೇಷತೆನ್ ಪಡೆಯೆರ್. ಆರ್ ಟಾಂಗ್ ಟೊಂಗ್ಯುವಾನ್ ನ್ ಮದಿಮೆ ಆಯೆರ್,.ಐರ್ದ್ ಬೊಕ್ಕ ಆರ್  24 ವರ್ಸೊದ ಪ್ರಾಯೊಡು ತೀರ್ ಪೋಯೆರ್. 

## ಸಾಹಿತ್ಯ ಬದುಕು
ನಿಯು ಯಿಂಗ್ಜೆನ್ 100 ಡ್ದ್ ಜಾಸ್ತಿ ಕೃತಿಲೆನ್ ಬರೆಯೆರ್, ಫು (賦) ಬೊಕ್ಕ ಸಾಂಗ್ (頌) ಪ್ರಕಾರೊಲೆಡ್ ಕಬಿತೆ ರಚನೆ ಮಲ್ಪುನ ತನ್ನ ಪ್ರತಿಭೆನ್ ತೋಜಾದ್ ಕೊರ್ತೆರ್. ಅರೆನ "ಲೀವಿಂಗ್ ಬಿಹಿಂಡ್ ಎ ಫ್ರೆಗ್ರೆನ್ಸ್" ಪನ್ಪಿನ ಕೆಲಸ ಇತ್ತೆ ಲಭ್ಯ ಇಜ್ಜಿ; ಆಂಡಲಾ, "ಪೆನುಂಬ್ರಾನಿರೆಳ್ ರ್ದ್ ನಿರೆಳ್ಗ್ ಕೇಂಡಿನ ಪ್ರಶ್ನೆಲೆನ್ ರಾಪ್ಸೊಡಿ" (魍魉镮影赋) ಕ್ವಾನ್ ಟೊಂಗ್ವೆನ್ (ಟಾಂಗ್ ಗದ್ಯದ ಸಂಪೂರ್ಣ ಸಂಗ್ರಹ) ಸಂಗ್ರಹೊಡು ಸೇರ್ದ್ ಉಂಡು. ನಿಯು ಈ ಬೇಲೆನ್ ಝುವಾಂಗ್ಜಿ ನ್ ಆಧಾರ ಮಲ್ತ್ ದ್ ಮಲ್ತೆರ್ ಪನ್ಪಿನ ಊಹೆ ಉಂಡು ಬೊಕ್ಕ ಅವು ಸಾಂಸ್ಕೃತಿಕ ಗಣ್ಯೆರೆನ್ ಸೇರೊಡಾಂಡ ಅರೆನ ಉಲಾಯಿದ ಹೋರಾಟೊಲೆನ್ ಪ್ರತಿಬಿಂಬಿಸೊಂದಿತ್ತ್ಂಡ್ ಪನ್ಪಿನ ಊಹೆ ಉಂಡು. 

ಸುರುಟು, ನಿಯುನ ಅಮ್ಮೆ, ನಿಯು ಸು, ನಿಯುನ ಜೀವನ ಚರಿತ್ರೆನ್ ಬರೆಯೆರ್ ಪನ್ಪಿನ ವರದಿ ಬತ್ತ್ಂಡ್; ಆಂಡ ನನೊಂಜಿ ಸರ್ತಿ ಉಂದು ಸಾಂಗ್ ರುಯೋಝಾವೊ ಬರೆಯಿನವು ಪಂದ್ ನಂಬುನವು.

## ಉಲ್ಲೇಖೊಲು

ವರ್ಗೊ: ಸ್ಪ್ರಿಂಗ್ ಮಂತ್ ಎಡಿಟ್-ಅಥಾನ್
ದುರ್ಗಾಬಾಯಿ ದೇಶಮುಖ್

**ದುರ್ಗಾಬಾಯಿ ದೇಶಮುಖ್** (ನೀ ಗುಮ್ಮಿಡಿದಾಲ, ೧೫ ಜುಲೈ ೧೯೦೯ - ೯ ಮೇ ೧೯೮೧) ಒರಿ ಭಾರತೀಯ ಸ್ವಾತಂತ್ರ್ಯ ಹೋರಾಟಗಾರ್ತಿ, ವಕೀಲ್, ಸಮಾಜ ಸೇವಕಿ ಬೊಕ್ಕ ರಾಜಕಾರಣಿ. ಆರ್ ಭಾರತದ ಸಂವಿಧಾನ ಸಭೆ ಬೊಕ್ಕ ಭಾರತದ ಯೋಜನಾ ಆಯೋಗದ ಸದಸ್ಯೆರಾದಿತ್ತೆರ್.
ಮಹಿಳಾ ವಿಮೋಚನೆಗಾದ್ ಸಾರ್ವಜನಿಕ ಕಾರ್ಯಕರ್ತೆ ಆಯಿನ ಆರ್ ೧೯೩೭ಡ್ ಆಂಧ್ರ ಮಹಿಳಾ ಸಭೆನ್ (ಆಂಧ್ರ ಮಹಿಳಾ ಸಮ್ಮೇಳನ) ಸ್ಥಾಪನೆ ಮಲ್ತೆರ್. ಕೇಂದ್ರ ಸಮಾಜ ಕಲ್ಯಾಣ ಮಂಡಳಿದ ಸ್ಥಾಪಕ ಅಧ್ಯಕ್ಷೆಲಾ ಆದಿತ್ತೆರ್. ೧೯೫೩ಡ್ ಸಿ.ಡಿ.ನ್ ಮದಿಮೆ ಆಯೆರ್. ದೇಶಮುಖ್, ಭಾರತದ ರಿಸರ್ವ್ ಬ್ಯಾಂಕ್ ದ ಸುರುತ ಭಾರತದ ಗವರ್ನರ್ ಬೊಕ್ಕ ೧೯೫೦ಡ್ದ್ ೧೯೫೬ ಮುಟ್ಟ ಭಾರತದ ಕೇಂದ್ರ ಸಚಿವ ಸಂಪುಟೊಡು ಹಣಕಾಸು ಸಚಿವೆರ್.
## ಸುರುತ ಜೀವನ

ದುರ್ಗಾಬಾಯಿ ಗುಮ್ಮಿಡಿದಾಲ ಜುಲೈ ೧೫, ೧೯೦೯ಡ್ ಬ್ರಿಟಿಷ್ ಇಂಡಿಯಾದ ಆಂಧ್ರಪ್ರದೇಶೊದ ರಾಜಮುಂಡ್ರಿದ ಒಂಜಿ ವೈದಿಕ ಬ್ರಾಹ್ಮಣ ಕುಟುಂಬೊಡು ಪುಟ್ಟುವೆರ್. ದುರ್ಗಾಬಾಯಿಗ್ 8 ವರ್ಸ ಪ್ರಾಯೊಡು ಸುಬ್ಬಾ ರಾವ್ ಮೇರ್ನೊಟ್ಟುಗು ಮದಿಮೆ  ಆಯೆರ್. ಅಲೆನ ಪ್ರಬುದ್ಧತೆ ಆಯಿ ಬೊಕ್ಕ ಅಲೆನೊಟ್ಟುಗು ಜೀವನ ಮಲ್ಪೆರೆ ನಿರಾಕರಣೆ ಮಲ್ತೆರ್, ಬೊಕ್ಕ ಅಲೆನ ಅಪ್ಪೆ ಬೊಕ್ಕ ಮೆಗ್ಯೆ ಅಲೆನ ನಿರ್ಧಾರೊಗು ಬೆಂಬಲ ಕೊರ್ತೆರ್. ಅಲೆನ ಶಿಕ್ಷಣೊನು ಮುಂದುವರಿಸರೆ ಅಲೆನ್ ನನೊಂಜಿ ಸರ್ತಿ ಬುಡ್ದು ಪೋಯೆರ್.೧೯೫೩ಡ್ ಮೇರ್ ಆ ಕಾಲೊದ ಭಾರತದ ವಿತ್ತ ಸಚಿವರಾದಿತ್ತಿನ ಚಿಂತಾಮನ್ ದೇಶಮುಖನ್ ಮದಿಮೆ ಆಯೆರ್.ಟಿಮ್ಮಯಮ್ಮ ದುರ್ಗಾಬಾಯಿ ಬೊಕ್ಕ ಚಿಂತಾಮನ್ ದೇಶಮುಖ್ ನಕುಲೆನೊಟ್ಟುಗು ಜೀವನ ಮಲ್ತೊಂದಿತ್ತೆರ್. ಬೊಕ್ಕ ದುರ್ಗಾಬಾಯಿ ಅಲೆಗ್ ವೃತ್ತಿಪರ ತರಬೇತಿ ಪಡೆಯೆರೆ ಏರ್ಪಾಡ್ ಮಲ್ತೆರ್.ದುರ್ಗಾಬಾಯಿ ದೇಶಮುಖ್ ದಿ ಸ್ಟೋನ್ ದಟ್ ಸ್ಪೀಕ್ತ್ ಪನ್ಪಿನ ಪುಸ್ತಕೊನು ಬರೆತೆರ್. ಅರೆನ ಆತ್ಮಚರಿತ್ರೆ ಚಿಂತಾಮನ್ ಬೊಕ್ಕ ಯಾನ್ 1981ಡ್ ಅರೆನ ಸಾವುದ ಒಂಜಿ ವರ್ಷ ದುಂಬು ಪ್ರಕಟ ಆಂಡ್.
ದುರ್ಗಾಬಾಯಿ ಅರೆನ ಸುರುತ ವರ್ಷೊಡ್ದ್ ಭಾರತೀಯ ರಾಜಕೀಯೊಡು ಸಂಬಂಧ ಮಲ್ತೊಂದಿತ್ತೆರ್. ೧೨ ವರ್ಸೊದ ಪ್ರಾಯೊಡು, ಇಂಗ್ಲಿಷ್ ಮಾಧ್ಯಮೊದ ಶಿಕ್ಷಣೊನು ಜಾರಿ ಮಲ್ಪುನ ಪ್ರತಿಭಟನೆಡ್ ಆರ್ ಶಾಲೆನ್ ಬುಡ್ದು ಪೋಯೆರ್. ಬೊಕ್ಕ ಪೊಣ್ಣು ಜೋಕುಲೆಗ್ ಹಿಂದಿ ಶಿಕ್ಷಣೊನು ಬುಲೆಪಾವುನ ನಿಟ್ಟಿಡ್ ರಾಜಮುಂಡ್ರಿಡ್ ಬಾಲಿಕಾ ಹಿಂದಿ ಪಾಠಶಾಲೆನ್ ಸುರು ಮಲ್ತೆರ್.ಭಾರತದ ರಾಷ್ಟ್ರೀಯ ಭಾಷೆ ಆದ್ ಹಿಂದೂಸ್ತಾನಿ (ಹಿಂದಿ+ಉರ್ದು) ನ್ ಪ್ರಸ್ತಾಪ ಮಲ್ತೆರ್ ಆಂಡ ದಕ್ಷಿಣ ಭಾರತೊಡು ಹಿಂದಿಗ್ ಬಲವಂತದ ಅಭಿಯಾನದ ಬಗ್ಗೆ ಭಯೊನು ವ್ಯಕ್ತ ಮಲ್ತೆರ್. ಹಿಂದಿ ಅತ್ತ್ ನ ಮಾತಾ ಜನೊಕುಲು ಹಿಂದಿನ್ ಅಳವಡಿಸೊಡು ಬೊಕ್ಕ ಕಲ್ಪೊಡು ಪನ್ಪಿನೆಕ್ ಆರ್ ಪದಿನೈನ್ ವರ್ಸೊದ ಯಥಾಸ್ಥಿತಿದ ಅವಧಿನ್ ಪ್ರಸ್ತಾಪ ಮಲ್ತೆರ್.
## ಪ್ರಶಸ್ತಿಲು
ಪಾಲ್ ಜಿ. ಹಾಫ್ಮನ್ ಪ್ರಶಸ್ತಿ
ನೆಹರೂ ಸಾಕ್ಷರತಾ ಪ್ರಶಸ್ತಿ
ಯುನೆಸ್ಕೋ ಪ್ರಶಸ್ತಿ (ಸಾಕ್ಷರತಾ ಕ್ಷೇತ್ರೊಡು ಮಲ್ಲ ಕೆಲಸೊಗು)
ಭಾರತ ಸರ್ಕಾರದ ಪದ್ಮ ವಿಭೂಷಣ ಪ್ರಶಸ್ತಿ
ಜೀವನ ಪ್ರಶಸ್ತಿ ಬೊಕ್ಕ ಜಗದೀಶ್ ಪ್ರಶಸ್ತಿ

## ದುರ್ಗಾಬಾಯಿ ಸ್ಥಾಪನೆ ಮಲ್ತಿನ ಸಂಘಟನೆಲು
ಆಂಧ್ರ ಮಹಿಳಾ ಸಭೆ[೧೮] ೧೯೩೮ಡ್. 
ಸಾಮಾಜಿಕ ಅಭಿವೃದ್ಧಿ ಕೌನ್ಸಿಲ್[೧೯]
ದುರ್ಗಾಬಾಯಿ ದೇಶಮುಖ್ ಆಸ್ಪತ್ರೆಡ್ ೧೯೬೨ಡ್.[೨೦]
ಶ್ರೀ ವೆಂಕಟೇಶ್ವರ ಕಾಲೇಜು, ನವದೆಹಲಿ

ದೆಹಲಿಡ್ ವಾಸ ಮಲ್ಪುನ ತೆಲುಗು ಜೋಕುಲೆನ ಶೈಕ್ಷಣಿಕ ಅಗತ್ಯೊಲೆನ್ ಪೂರೈಸೆರೆ ಡಾ.ದುರ್ಗಾಬಾಯಿ ದೇಶಮುಖ್ 1948ಡ್ ಆಂಧ್ರ ಎಜುಕೇಶನ್ ಸೊಸೈಟಿನ್ (ಎಇಎಸ್) ಸ್ಥಾಪನೆ ಮಲ್ತೆರ್.

ವರ್ಗ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026
ಆನೆದ ಸೊಂಡಿಲ್ದಂಚಿನ ಗುಡ್ಡೆ

## ಆನೆದ ಸೊಂಡಿಲ್ದಂಚಿನ ಗುಡ್ಡೆ

ಎಲಿಫೆಂಟ್ ಟ್ರಂಕ್ ಬೆಟ್ಟ ಪಂಡ ಚೀನಾದ ಗುವಾಂಗ್ಸಿ ದೇಶೊದ ಗುಯಿಲಿನ್ ಡ್ ಒಂಜಿ ಬೆಟ್ಟ, ಮೈಲುಗಲ್ಲು ಬೊಕ್ಕ ಪ್ರವಾಸಿ ಆಕರ್ಷಣೆ.

## ಪುದರ್
ಎಲಿಫೆಂಟ್ ಟ್ರಂಕ್ ಬೆಟ್ಟ ಗುಯಿಲಿನ್ ನಗರೊದ ಸಂಕೇತ. ನೀರ್ ಪರ್ಪಿನ ಆನೆದಲೆಕ ಉಪ್ಪುನೆರ್ದಾತ್ರ ಉಂದೆಕ್ ಈ ಪುದರ್ ಬತ್ತ್ಂಡ್. ಆನೆದ ಕಾಂಡದ ತಿರ್ತ್ ಉಪ್ಪುನ ಸುತ್ತು ತೆರೆಯಿನ ಜಾಗೆನ್ ವಾಟರ್-ಮೂನ್ ಕೇವ್ ಪಂಡ್ದ್ ಲೆಪ್ಪುವೆರ್ ದಾಯೆ ಪಂಡ ರಾತ್ರೆಡ್ ಚಂದ್ರನ ಪ್ರತಿಬಿಂಬೊನು ಕಮಾನುದ ಮೂಲಕ ತೂವೊಲಿ ಬೊಕ್ಕ ಉಂದು ನೀರ್ ದ ತಿರ್ತ್ ಉಪ್ಪುನಂಚ ಬೊಕ್ಕ ಒಂಜೇ ಸಮಯೊಡು ನೀರ್ ದ ಮಿತ್ತ್ ತೇಲುನಂಚನೆ ತೋಜುಂಡು. ಎಲಿಫೆಂಟ್ ಟ್ರಂಕ್ ಬೆಟ್ಟ ಬೊಕ್ಕ ವಾಟರ್-ಮೂನ್ ಗುಹೆ ತಾವೊಹುವಾ ನದಿ ಬೊಕ್ಕ ಲಿಜಿಯಾಂಗ್ ನದಿದ ಸಂಗಮೊಡು ಉಂಡು.
## ವಿಷೇಶತೆ
200 ಮೀಟರ್ ಎತ್ತರೊಡು, ಗುಡ್ಡೆ ನೀರ್ ಡ್ದ್ 55 ಮೀಟರ್ ಎತ್ತರೊಡು ಉಂಡು, ಉಂದೆತ ಉದ್ದ 108 ಮೀಟರ್ ಬೊಕ್ಕ ಅಗಲೊಡು 100 ಮೀಟರ್ ಉಂಡು. ಆನೆದ ಕಾಂಡ ಬೊಕ್ಕ ಕಾರ್ದ ನಡುಟು ಒಂಜಿ ಗುಹೆ ಉಂಡು, ಉಂದು ಒಂಜಿ ಪುರ್ಣ ಚಂದ್ರನ ಆಕಾರೊಡು, ಗುಡ್ಡೆನ್ ಒಂಜಿ ಬದಿಡ್ದ್ ಬದಿಗ್ ನುಗ್ಗುಂಡು. ಜನಕುಲು ಅಯಿಕ್ "ಮೂನ್-ಒವರ್-ವಾಟರ್ ಕೇವ್" ಪಂಡ್ದ್ ಪುದರ್ ದೀತೆರ್.

ಈ ಗುಹೆತ ಒಳಗ್ ಬೊಕ್ಕ ಸುತ್ತಮುತ್ತದ ಗೋಡೆಲೆಡ್, ಟಾಂಗ್ ಬೊಕ್ಕ ಸಾಂಗ್ ರಾಜವಂಶೊಲೆನ 70 ಡ್ದ್ ಜಾಸ್ತಿ ಶಾಸನೊಲು ತೋಜಿದ್ ಬತ್ತ್ಂಡ್, ಅವು ಸುತ್ತಮುತ್ತದ ಗುಡ್ಡೆಲೆನ ಬೊಕ್ಕ ನೀರ್ ದ ಸೌಂದರ್ಯೊನು ಮೆಚ್ಚುಂಡು. ಗುಡ್ಡೆದ ಮಿತ್ತ್ ಪುಕ್ಸಿಯನ್ ಪಗೋಡಾ ಪನ್ಪಿನ ಒಂಜಿ ಪಗೋಡಾ ಉಂಡು. ಮಿಂಗ್ ರಾಜವಂಶೊಡು (೧೩೬೮-೧೬೪೪) ನಿರ್ಮಾಣ ಆಯಿನ ಉಂದು ಕತ್ತಿದ ಕೈತಲ್ ಉಂಡು

## ಅಂಚನೆ ತೂಲೆ
ಮೂನ್ ಹಿಲ್, ಯಾಂಗ್ಶುಒ ಕೌಂಟಿಡ್
ಟೊರ್ಘಟ್ಟೆನ್, ನಾರ್ವೆಡ್

## ಬಾಹ್ಯ ಕೊಂಡಿ
https://www.travelchinaguide.com/attraction/guangxi/guilin/elephant.htm

ವರ್ಗ:ತುಳು ಸ್ಪ್ರಿಂಗ್ ಮಂತ್ ಎಡಿಟ್-ಅಥಾನ್
ಥಾನ್ಯ ನಾಥನ್ ಸಿ

## ದೃಷ್ಟಿವಿಹೀನ ನ್ಯಾಯಾಧೀಶೆ

ಕೇರಳೊಡು ಸುರುತ ದೃಷ್ಟಿ ಕಳಂಕೊಡುಪ್ಪುನ ಸಿವಿಲ್ ಕೋರ್ಟ್ ನ್ಯಾಯಾಧೀಶೆ ಆಯೆರೆ ಉಪ್ಪುನ 24 ವರ್ಷದ ಥಾನ್ಯ ನಾಥನ್ ಸಿ. ಫೆಬ್ರವರಿಡ್, ಥಾನ್ಯ ಕೇರಳ ನ್ಯಾಯಾಂಗ ಸೇವೆಗ್ ನಾಗರಿಕ ನ್ಯಾಯಾಧೀಶೆರೆನ್ (ಜೂನಿಯರ್ ವಿಭಾಗ) ಆಯ್ಕೆ ಮಲ್ಪುನ ಕೇರಳ ನ್ಯಾಯಾಂಗ ಸೇವೆ ಪರೀಕ್ಷೆ, ೨೦೨೫ ಗ್ ಅರ್ಹತೆ ಪಡೆಯೆರ್. ಬೆಂಚ್ಮಾರ್ಕ್ ವಿಕಲಾಂಗತೆ ಉಪ್ಪುನ ಅಭ್ಯರ್ಥಿಲೆನ ಮೆರಿಟ್ ಪಟ್ಟಿಡ್ ಅರೆನ್ ಮುನ್ನಡೆ ಮಲ್ತೆರ್ ಬೊಕ್ಕ ಇತ್ತೆ ಅಧಿಕೃತ ನೇಮಕಾತಿಗ್ ಕಾತೊಂದುಲ್ಲೆರ್.ಕಣ್ಣೂರುಡ್ದ್ ಬತ್ತಿನ ಥಾನ್ಯ ಕಳೆದ್ ಒಂಜಿ ವರ್ಷಡ್ದ್ ಬೊಕ್ಕ ಅರ್ಧ ವರ್ಷಡ್ದ್ ಥಾಲಿಪರಂಬಾಡ್ ವಕೀಲ್ ಸುನಿಲ್ಕುಮಾರ್ ಕೆ ನ ಅಡಿಟ್ ಕಾನೂನು ವೃತ್ತಿ ಮಲ್ತೊಂದುಲ್ಲೆರ್. ಅಲೆನ ಅನುಭವೊಡು ಸಿವಿಲ್ ಬೊಕ್ಕ ಕ್ರಿಮಿನಲ್ ಪ್ರಕರಣೊಲು ಉಂಡು.
## ಬಾಲ್ಯ ಜೀವನ
ಥಾನ್ಯ ತನ್ನ ಪ್ರಾಥಮಿಕ ಶಿಕ್ಷಣನ್, 7ನೇ ತರಗತಿ ಮುಟ್ಟ, ಕಣ್ಣೂರ್ ಡ್ ಕುರುಡುನ ಮಾದರಿ ಸ್ಕೂಲ್ ಡ್ ಮುಗಿತೆರ್, ಅಲ್ಪ ಆರ್ ಬ್ರೈಲ್ ಲಿಪಿನ್ ಕಲ್ಪುವೆರ್, ಉಂದು ದೃಷ್ಟಿ ಇಜ್ಜಂದಿನ ವ್ಯಕ್ತಿಲೆಗ್ ಸ್ಪರ್ಶ ಓದುನ ಬೊಕ್ಕ ಬರೆಯೆರೆ ವ್ಯವಸ್ಥೆ, ಬೊಕ್ಕ ಬೇತೆ ಬೇತೆ ಸಾಮಾಜಿಕ ಕೌಶಲ್ಯೊಲೆನ್ ಕಲ್ಪುವೆರ್.ಆಂಡ ಕಾನೂನು ಶಾಲೆಡ್, ಅಂಚನೆ ಪ್ರವೇಶಸಾಧ್ಯತೆದ ಸಾಧನೊಲೆನ್ ಕಂಡುಕೊನೆರೆ ಕಷ್ಟ ಆದಿತ್ತ್ಂಡ್. ಥಾನ್ಯ ಪನ್ಪೆರ್ ತನ್ನ ವಿಶ್ವವಿದ್ಯಾಲಯದ ವರ್ಷೊಲೆಡ್, ಬ್ರೈಲ್ ಲಿಪಿ ಪಠ್ಯೊಲೆನ ಲಭ್ಯತೆ ಇಜ್ಜಂದಿನೆಡ್ದಾವರ ಆರ್ ಮುಖ್ಯವಾದ್ ಸ್ಕ್ರೀನ್-ರೀಡಿಂಗ್ ಸಾಫ್ಟ್ ವೇರ್ ನ್ ಅವಲಂಬಿಸೊಂದಿತ್ತೆರ್.10ನೇ ತರಗತಿಡ್ ವಕೀಲೆ ಆಯೆರೆ ಆಸೆ ಅಲೆನ ಮನಸ್ಸ್ ಡ್ ಬುಲೆಂಡ್, ಬೊಕ್ಕ 12ನೇ ತರಗತಿಡ್, ಅಲೆನ್ ಗುರಿನ್ ಮುಂದುವರಿಸೊಡು ಪನ್ಪಿನ ನಿರ್ಧಾರ ಮಲ್ತೆರ್. ಐನ್ ವರ್ಷದ ಬಿಎ ಎಲ್ ಎಲ್ ಬಿ ಕಾರ್ಯಕ್ರಮೊಗು ಪ್ರವೇಶ ಪರೀಕ್ಷೆನ್ ಬರೆದ್ ಕಣ್ಣೂರು ವಿಶ್ವವಿದ್ಯಾಲಯೊಗು ಪ್ರವೇಶ ಪಡೆಯೆರ್. ಆರ್ ವಿಶ್ವವಿದ್ಯಾಲಯೊಡು ಎಲ್ ಎಲ್ ಬಿಡ್ ಸುರುತ ಶ್ರೇಣಿಡ್ ಪದವಿ ಪಡೆಯೆರ್.ಬ್ರೈಲ್ ಭಾಷೆದ ಪಠ್ಯೊಲು 10ನೇ ತರಗತಿ ಮುಟ್ಟ ಮಾತ್ರ ಲಭ್ಯ ಉಂಡು. ನ್ಯಾಯಾಲಯೊಡು ಅಭ್ಯಾಸ ಮಲ್ಪುನಗ, ಥಾನ್ಯಾ ತನ್ನ ವಾದೊಗು ಬ್ರೈಲ್ ಡ್ ಟಿಪ್ಪಣಿಲೆನ್ ದೆತೊನುವೆರ್ ಬೊಕ್ಕ ದಾಖಲೆಲೆನ್ ಓದುನಗ ಆನ್ ಲೈನ್ ಓದುನ ಸಾಫ್ಟ್ ವೇರ್ ನ್ ಬಳಕೆ ಮಲ್ಪುವೆರ್. 
## ಕುಟುಂಬದ ಸಹಕಾರ
ಕುಟುಂಬೊಡ್ದ್ ಪ್ರೇರೇಪಿತವಾದ್, ಬೊಕ್ಕ ಒಂಜಿ ಎಸ್ ಸಿ ತೀರ್ಪು ನ್ಯಾಯಾಂಗ ಸೇವೆದ ಪರೀಕ್ಷೆದ ಅಧಿಸೂಚನೆನ್ ಘೋಷಣೆ ಮಲ್ತಿನಗ, ಥಾನ್ಯನ ಕುಟುಂಬ ಬೊಕ್ಕ ಹಿರಿಯೆರ್ ಅರ್ಜಿ ಸಲ್ಲಿಸೆರೆ ಉತ್ತೇಜನ ಕೊರ್ತೆರ್. ಅರೆನ ಕುಟುಂಬೊಡು ಅರೆನ ಅಪ್ಪೆ ಜಗನ್ನಾಥನ್, ಗಲ್ಫ್ ಡ್ ಬೇಲೆ ಮಲ್ಪುನಕುಲು, ಅಮ್ಮೆ ಬಬಿತಾ, ಒರಿ ಇಲ್ಲದ ಕೆಲಸ ಮಲ್ಪುನಕುಲು, ಬೊಕ್ಕ ಮಲ್ಲ ಅಕ್ಕ ತಾರಾ ನಾತನ್.
## ಕಾನೂನು ವ್ಯವಸ್ಥೆ ಬದಲಾಯಿನವು
ಅದೇ ಸಮಯೊಡು, ನ್ಯಾಯಾಂಗ ನೇಮಕಾತಿ ದೈಹಿಕ ಅಂಗವೈಕಲ್ಯೊಲೆನ್ ಆಧಾರ ಮಲ್ತ್ದ್ ತಾರತಮ್ಯ ಮಲ್ಪೆರೆ ಬಲ್ಲಿ ಪಂದ್ ಸುಪ್ರೀಂ ಕೋರ್ಟ್ ಪಂಡೆರ್. ಮಾರ್ಚ್ ೨೦೨೫ಡ್, ಸುಪ್ರೀಂ ಕೋರ್ಟ್ ಒಂಜಿ ಮಹತ್ವದ ತೀರ್ಪುನ್ ಕೊರ್ತುಂಡು, ಉಂದೆಟ್ ಒವ್ವೆ ವ್ಯಕ್ತಿನ್ ನ್ಯಾಯ ಸೇವೆಡ್ ನೇಮಕಾತಿಗ್ ದೈಹಿಕ ಅಸಮರ್ಥತೆಡ್ದ್ ಮಾತ್ರ ಪರಿಗಣನೆಡ್ದ್ ಬುಡುಗಡೆ ಮಲ್ಪೆರೆ ಬಲ್ಲಿ ಪಂಡ್ದ್ ತೆರಿಪಾಂಡ್. ವಿಕಲಾಂಗ ವ್ಯಕ್ತಿಲು ತಾರತಮ್ಯೊನು ಎದುರಿಸೊಡಾಪುಜಿ ಬೊಕ್ಕ ಒಂಜಿ ಒಟ್ಟು ಸೇರ್ಪಾವುನ ಚೌಕಟ್ಟ್ ನ್ ರಚನೆ ಮಲ್ಪೆರೆ ರಾಜ್ಯ ದೃಢೀಕರಣ ಕ್ರಮ ದೆತೊನೊಡು ಪನ್ಪಿನೆನ್ ನ್ಯಾಯಾಲಯ ಒತ್ತು ಕೊರ್ತುಂಡು.
ಜೂನ್ ೨೦೨೫ಡ್ ಪ್ರಾಥಮಿಕ ಪರೀಕ್ಷೆನ್ ಬೊಕ್ಕ ಆ ವರ್ಷದ ಸೆಪ್ಟೆಂಬರ್ಡ್ ಮುಖ್ಯ ಪರೀಕ್ಷೆನ್ ದೆತೊನುವೆರ್. ಸಂದರ್ಶನ ಡಿಸೆಂಬರ್ ಡ್ ನಡತ್ಂಡ್, ಬೊಕ್ಕ ಫಲಿತಾಂಶೊಲು ಫೆಬ್ರವರಿದ ಸುರುತ ವಾರೊಡು ಬಿಡುಗಡೆ ಆಂಡ್. ಟಿಎನ್ಎಂ ಬುಕ್ಕೊ ಪಾತೆರೊಂದು, ಥಾನ್ಯನ ಅಮ್ಮೆ ಬಬಿತಾ ಕುಟುಂಬೊಗು ಉಂದು ಒಂಜಿ ಮಲ್ಲ ಹೆಮ್ಮೆದ ಕ್ಷಣ ಪಂಡ್ದ್ ಪನ್ಪೆರ್. 

## ಉಲ್ಲೇಕೊಲು

ವರ್ಗ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026
ಅಗ್ನೆಸ್ ಸೊರೆಲ್

**ಆಗ್ನೆಸ್ ಸೊರೆಲ್** (  ; ೧೪೨೨ - ೯ ಫೆಬ್ರವರಿ ೧೪೫೦), *ಡೇಮ್ ಡಿ ಬೋತೇ* (ಪೊರ್ಲು ದ ಸೌಂದರ್ಯ ಪೊಣ್ಣು) ಪನ್ಪಿನ ಪುದರ್ಡ್ ಪುದರ್ ಪೋಯಿನ, ಫ್ರಾನ್ಸ್ ದ ಚಾರ್ಲ್ಸ್ VII ನ ಪ್ರಧಾನ ಅಧಿಕೃತ ಮಿಸ್ಟ್ರೆಸ್ ಆದಿತ್ತೆರ್, ಅಯಿಡ್ದ್ ಅರೆಗ್ ನಾಲ್ ಪೊಣ್ಣು ಜೋಕುಲು ಪುಟ್ಟುವೆರ್. [ ೧ ] ಫ್ರೆಂಚ್ ರಾಜಗ್ ಸುರುತ ಅಧಿಕೃತವಾದ್ ಮಾನ್ಯತೆ ಪಡೆಯಿನ ಮಿಸ್ಟ್ರೆಸ್ ಪಂಡ್ದ್ ಆರ್ ಪರಿಗಣಿಸವೆರ್. ಪ್ರಸಿದ್ಧ ಕಲಾವಿದೆ ಜೀನ್ ಫೌಕೆಟ್ *ನ ದಿ ವರ್ಜಿನ್ ಬೊಕ್ಕ ಚೈಲ್ಡ್ ಎನ್ಶ್ರೌಡೆಡ್ ಬೈ ಏಂಜಲ್ಸ್* ಸೇರ್ದ್ ಮಸ್ತ್ ಸಮಕಾಲೀನ ಕಲಾಕೃತಿಲೆನ ವಿಷಯ ಆದಿತ್ತೆರ್.

## ರಾಜಮನೆತನದ ಬದ್‍ಕ್|
thumb|ಮೆಲುನ್ ಡಿಪ್ಟಿಕ್ ದ ಬಲತ್ತ ಭಾಗ: ''ಏಂಜಲ್ಸ್ ಡ್ದ್ ಸುತ್ತುವರಿದ್ ಉಪ್ಪುನ ಕನ್ಯೆ ಬೊಕ್ಕ ಬಾಲೆ''<br /><br /><br /><br /> (ಜಾನ್ ಫೌಕೆಟ್ ಚಿತ್ರೀಕರಣ ಮಲ್ತಿನ ಸೊರೆಲ್)
ಆಗ್ನೆಸ್, 1422ಡ್ ಪುಟ್ಟಿನೆ, ಜಾನ್ ಸೊರೊ, **ಚಾಟೆಲೆನ್** ಆಫ್ **ಕೌಡೆನ್** ಬೊಕ್ಕ ಅರೆನ ಬೊಡೆದಿ  ಕ್ಯಾಥರೀನ್ ಡಿ ಮೈನೆಲೈಸ್ ನ ಮಗಳ್. [ ೨ ] ರಾಜೆ ಚಾರ್ಲ್ಸ್ VII ನ ಮಿಸ್ಟ್ರೆಸ್ ಆಯಿನಗ ಅಲೆಗ್ ೨೦ ಅತ್ತ್ಂಡ ೨೧ ವರ್ಸೊದ ಪ್ರಾಯ. ಆ ಕಾಲೊಡು ಆರ್ **ನೆಪಲ್ಸ್ ದ ರೆನೆ I** ನ ಬುಡೆದಿ ಆಯಿನ **ಲೋರೆನ್ ದ ಇಸಾಬೆಲ್ಲಾನ** ಸೇವೆಡ್ **ಒರ್ತಿ  ಗೌರವಾನ್ವಿತ** ಆದಿತ್ತೆರ್. ಚಾರ್ಲ್ಸ್ VII ನ ಬುಡೆದಿ ಮೇರಿ ಆಫ್ ಅಂಜೌ ಗ್ **ಲೇಡಿ-ಇನ್-ವೇಟಿಂಗ್** ಆದ್ ಸೇವೆ ಮಲ್ತೆರ್. ಆರ್ ಬೇಕೊಡೆ ಅರಸುನ ಪ್ರೇಯಸಿ ಆಯೆರ್. [ 3 ]

ರಾಜೆ ಅರೆಗ್ **ಚಾಟೊ ಡಿ ಲೋಚೆಸ್ ನ್ ಪನ್ಪುನ** ಒಂಜಿ ಖಾಸಗಿ ನಿವಾಸೊನು ಕೊರ್ತೆರ್, **ಜೋನ್ ಆಫ್ ಆರ್ಕ್ ಗ್** ಕಿರೀಟ ಧರಿಸಾದಿನ ಜಾಗೆ.

ಚಿನಾನ್ ದ ಆಸ್ಥಾನೊಡು ಆಗ್ನೆಸ್ ನ ಉಪಸ್ಥಿತಿ ರಾಜಗ್ ತನ್ನ ದೀರ್ಘಕಾಲದ ಮಾನಸಿಕ ಕಾಯಿಲೆರ್ದ್ ಮಿತ್ತ್ ಬರೆರೆ  ಸಹಾಯ ಮಲ್ತ್ಂಡ್ ಪಂದ್ ನಂಬುನವು. ಇಂಗ್ಲಿಷ್ ಆಕ್ರಮಣಕಾರೆರೆನ್ ಫ್ರಾನ್ಸ್ ದೇಶೊಡ್ದ್ ಪಿದಯಿ ಕನಯೆರೆ ತನ್ನ ಸೈನ್ಯೊನು ಪುನರ್ಸಂಘಟಿಸೊಡು ಪನ್ಪಿನ ಪ್ರೋತ್ಸಾಹೊಡು ಆರ್ ಮಹತ್ವದ ಪಾತ್ರ ವಹಿಸಯೆರ್. ಅಲೆನ ಪ್ರಭಾವ ಬೊಕ್ಕ ಐಷಾರಾಮಿ ಜೀವನಶೈಲಿ ಅಲೆನ್ ನ್ಯಾಯಾಲಯೊಡು ಶಕ್ತಿಶಾಲಿ ಶತ್ರುಲೆನ್ ಉಂಡು ಮಲ್ತ್ಂಡ್. [ 4 ]

ಕೆಲವೆರ್ ಅನುಕರಣೆ ಮಲ್ತಿನ ಬೊಕ್ಕ ಕೆಲವೆರ್ ತೀವ್ರವಾದ್ ಟೀಕೆ ಮಲ್ತಿನ ಲೋ-ಕಟ್ ಶೈಲಿದ ಕುಂಟುನ್ (ಡೆಕೊಲೆಟೆ) ವೋಟ್  ಮಲ್ತಿನ ಕಾರಣೊಗು ಆಗ್ನೆಸ್ ವಿವಾದಾತ್ಮಕ ಆಯೆರ್. ರೀಮ್ಸ್ ನ ಆರ್ಚ್ ಬಿಷಪ್ **ಜಾನ್ ಜುವೆನಾಲ್ ಡೆಝ್ ಉರ್ಸನ್ಸ್,** ಪೊಣ್ಣುಲೆನ ಎದೆನ್ ತೋಜಾವುನ ಕುಂಟುದ ಶೈಲಿನ್ ಸುಧಾರಣೆ ಮಲ್ಪೊಡು ಪಂದ್ ರಾಜೆಗ್ ಸಲಹೆ ಕೊರ್ತೆರ್. [ ೫ ]

**ಮೆಲುನ್ ಡಿಪ್ಟಿಕ್** ಡ್ ಚಿತ್ರಕಾರೆ **ಜಾನ್ ಫೌಕೆಟ್** ಆಗ್ನೆಸ್ ನ್ ಮೇರಿ, ದೇವೆರೆನ ಅಪ್ಪೆ  ಪಂಡ್ದ್ ಚಿತ್ರೀಕರಣ ಮಲ್ತಿನಗ ದುಂಬುದ ವಿವಾದ ಉದಿತ್ಂಡ್. ಅರಸುನ ಅನೈತಿಕ ಜೋಕುಲೆನ ಅಪ್ಪೆ  ಆಯಿನ ಪೊಣ್ಣನ್ ಪವಿತ್ರ ಮೇರಿಗ್ ಹೋಲಿಕೆ ಮಲ್ತ್ನವು  ಕೋರ್ಟ್ ಗ್ ಕೋಪ ಬತ್ತ್ಂಡ್. [ 6 ]

## ಜೋಕುಲು ಬೊಕ್ಕ ಸಾವು
**ಆಗ್ನೆಸ್ ಗ್** ರಾಜನೆಡ್ದ್ ನಾಲ್ ಪೊಣ್ಣು ಜೋಕುಲು ಉಲ್ಲೆರ್:

* **ಮೇರಿ ಡಿ ವಲೋಯಿಸ್** – ಬಹುಶಃ ೧೪೪೪ ರ ಬೇಸಿಗೆಡ್ ಪುಟ್ಟುನ [ ೭ ]
* **ಚಾರ್ಲೊಟ್ ಡಿ ಬ್ರೇಜ್** – **ಜಾಕ್ವೆಸ್ ಡಿ ಬ್ರೇಜ್ ನ್** ಮದಿಮೆ ಆಯೆರ್ [ 8 ]
* ಜೀನ್ ಡಿ ವಾಲ್ವಾ [ 7 ]

ಅಲೆನ ನಾಲ್ನೇ ಬಂಜಿನಾರ್ನ ಪೊರ್ತುಡು, ೧೪೫೦ ಚಳಿಗಾಲೊಡು, ಆರ್ ರಾಜನೊಟ್ಟುಗು **ಜುಮಿಜೆಸ್** ಗ್ ಪೋಯೆರ್. ಅಲ್ಪ, ಆರ್ ಗಂಭೀರವಾದ್ ಅಸ್ವಸ್ಥೆ ಆದ್, ಜನ್ಮ ಕೊರ್ನ ಬುಕ್ಕೊ, 9 ಫೆಬ್ರವರಿ 1450 ಗ್ ಆರ್ನ ಬಾಲೆದೊಟ್ಟುಗು ತೀರ್ ಪೋಯೆರ್. [ 9 ] ಆರ್ 28 ವರ್ಸೊದಾರ್. [ ೧೦ ]

ಮೂಲತಃ ಡೈಸೆಂಟರಿ ಪಂಡ್ದ್ ತೆರಿನ ಸಾವುದ ಕಾರಣ, 2005ಡ್ ಫ್ರೆಂಚ್ ಫೋರೆನ್ಸಿಕ್ ವಿಜ್ಞಾನಿ **ಫಿಲಿಪ್ ಚಾರ್ಲಿಯರ್** ಪಾದರಸ ವಿಷ ಪಂಡ್ದ್ ಸೂಚಿಸಯೆರ್. [ ೧೧ ] ಉಂದೆನ್ ಔಷಧೀಯ ಅತ್ತಂಡ ಸೌಂದರ್ಯವರ್ಧಕ ಉದ್ದೇಶೊಲೆಗ್ ಬಳಕೆ ಮಲ್ತೊಂದಿತ್ತೆರ್ ಪಂದ್ ನಂಬುನವು. **ಲೋಚೆಸ್** ಡ್ ಸೈಂಟ್-ಆವರ್ಸ್ ಚರ್ಚ್ ಡ್ ಅರೆನ್ ಸಮಾಧಿ ಮಲ್ತೆರ್. ಅರೆನ ಹೃದಯೊನು **ಜುಮಿಜೆಸ್ ನ ಅಬ್ಬೆಡ್** ಸಮಾಧಿ ಮಲ್ತೆರ್. [ ೧೨ ]

## ಸಂಪ್ರದಾಯೊ
ಆಗ್ನೆಸ್ ಸೊರೆಲ್ **ವೋಲ್ಟೇರ್** ನ ಕಬಿತೆ *ದಿ ಮೇಡ್ ಆಫ್ ಓರ್ಲಿಯನ್ಸ್ (ಕಬಿತೆ)* ಡ್ ಪ್ರಮುಖ ಪಾತ್ರ ವಹಿಸೊಂಡುಂಡು. 

**ಜೂಡಿ ಚಿಕಾಗೊದ** ಪುದರ್ ಪೋಯಿನ ಕೆಲಸ *ದಿ ಡಿನ್ನರ್ ಪಾರ್ಟಿಡ್* ಲಾ ಆರ್ ತೋಜಿದ್ ಬತ್ತೆರ್. [ ೧೪ ]

## ಅಂಚನೆ ತೂಲೆ

* ಪರಿಹಾರ ಆವಂದಿನ ಸಾವುಲೆನ ಪಟ್ಟಿ

## ಉಲ್ಲೇಖೊಲು

ವರ್ಗೊ:ಪರಿಶೀಲಿಸಂದಿನ ಅನುವಾದೊಲು ಇಪ್ಪುನ ಪುಟೊಕುಲು
ಅಂಬುಬಾಚಿ ಮೇಳ

## ಅಂಬುಬಾಚಿ ಮೇಳ

ಅಂಬುಬಾಚಿ ಮೇಳ ಪಂಡ ಅಸ್ಸಾಂ ರಾಜ್ಯದ ಗುವಾಹಟಿಡ್ ಕಾಮಾಖ್ಯ ದೇವಸ್ಥಾನೊಡು ನಡಪುನ ವಾರ್ಷಿಕ ಹಿಂದೂ ಮೇಳ. ಈ ವಾರ್ಷಿಕ ಮೇಳೊನು ಮುಂಗಾರು ಋತುವಿಡ್ ಆಚರಣೆ ಮಲ್ಪುವೆರ್, ಉಂದು  ಜೂನ್ ಮಧ್ಯೊಡು ಸೂರ್ಯ ಮಿಥುನ ರಾಶಿಚಕ್ರೊಗು ಪೋನಗ ನಡಪುನ ಒಂಜಿ ಜಾತ್ರೆ.ಬ್ರಹ್ಮಪುತ್ರ ನದಿ ಮೂಜಿ ದಿನ ಕೆಂಪು ಬಣ್ಣೊಗು ಬರ್ಪುಂಡು.
ಅಂಬುಬಾಚಿ ಮೇಳ ಪಂಡ ಕಾಮಾಖ್ಯ ದೇವಿನ ವಾರ್ಷಿಕ ಋತುಮತಿ ಆಚರಣೆ. ದೇವಸ್ಥಾನದ ಅಧ್ಯಕ್ಷ ದೇವತೆ ದೇವಿ ಕಾಮಾಖ್ಯ, ಅಪ್ಪೆ ಶಕ್ತಿ, ಈ ಸಮಯೊಡು ತನ್ನ ವಾರ್ಷಿಕ ಋತುಚಕ್ರೊಡು ಪೋಪುಂಡು ಪನ್ಪಿನ ನಂಬಿಕೆ ಉಂಡು. ಮುಂಗಾರುದ ಬರ್ಸದ ಪೊರ್ತುಡು ಮೇಳದ ಪೊರ್ತುಡು ಈ ಜಾಗೆಡ್ ಭೂಮಿ ಅಪ್ಪೆನ 'ಋತುಮತಿ'ದ ಸೃಜನಶೀಲ ಬೊಕ್ಕ ಪೋಷಣೆದ ಶಕ್ತಿ ಭಕ್ತೆರೆಗ್ ಲಭ್ಯ ಆಪುಂಡು ಪನ್ಪಿನ ನಂಬಿಕೆಲಾ ಉಂಡು. ಮುಖ್ಯ ದೇವೆರೆನ ಮೂರ್ತಿ ಇಜ್ಜಿ ಆಂಡ ಅಲೆನ್ ಯೋನಿ ಲೆಕೊದ ಕಲ್ಲ್ ದ ರೂಪೊಡು ಆರಾಧನೆ ಮಲ್ಪುವೆರ್, ಅಯಿತ ಮಿತ್ತ್ ಒಂಜಿ ನೈಸರ್ಗಿಕ ಬುಲೆ ಬರ್ಪುಂಡು.
## ತಾಂತ್ರಿಕ ಫಲವತ್ತತೆದ ಉತ್ಸವ

ಈ ಮೇಳೊನು ಅಮೆತಿ ಅತ್ತ್ಂಡ ತಾಂತ್ರಿಕ ಫಲವತ್ತತೆದ ಉತ್ಸವ ಪಂಡ್ದ್ ಲಾ ಲೆಪ್ಪುವೆರ್. ದಾಯೆ ಪಂಡ ಉಂದು ಭಾರತೊದ ಪೂರ್ವ ಭಾಗೊಡು ಪ್ರಚಲಿತವಾದ್ ಉಪ್ಪುನ ತಾಂತ್ರಿಕ ಶಕ್ತಿ ಆರಾಧನೆದೊಟ್ಟುಗು ನಿಕಟವಾದ್ ಸಂಬಂಧ ಉಪ್ಪುನವು. ಕೆಲವು ತಾಂತ್ರಿಕ ಬಾಬಾಲುಲಾ ಈ ನಾಲ್ ದಿನೊಟು ಮಾತ್ರ ಸಾರ್ವಜನಿಕವಾದ್ ತೋಜಿದ್ ಬರ್ಪೆರ್. ಒರಿನ ವರ್ಷ, ಅಕುಲು ಏಕಾಂತೊಡು ಉಪ್ಪುವೆರ್. ಕೆಲವು ಬಾಬಾಲು ಅಕ್ಲೆನ ಮಾನಸಿಕ ಶಕ್ತಿನ್ ಪ್ರದರ್ಶಿಸವುನವು ತೋಜುಂಡು, ಉದಾಹರಣೆಗೆ ಅಕ್ಲೆನ ತರೆನ್ ಒಂಜಿ ಗುಂಡಿಡ್ ಪಾಡ್ದ್ ಅಯಿಟ್ ನೇರವಾದ್ ನಿಲೆಯಾವೊಡು, ಅತ್ತಂದೆ ಒಂಜಿ ಕಾರ್ಡ್ ಗಂಟೆಗಟ್ಲೆ ಉಂತುವೆರ್.
## ವಿಧಿ ವಿಧಾನೊ
ಸಾಂಪ್ರದಾಯಿಕ ಪೊಣ್ಣನ ಋತುಕಾಳಿನ ಏಕಾಂತದಲೆಕನೆ ಕಾಮಾಖ್ಯ ದೇವಿ ಮೂಜಿ ದಿನ ವಿಶ್ರಾಂತಿ ಪಡೆವೊಂದುಲ್ಲ ಪನ್ಪಿನ ನಂಬೊಲಿಗೆಡ್ ಮೇಳದ ಪೊರ್ತುಡು ಮೂಜಿ ದಿನ ದೇವಸ್ಥಾನ ಮುಚ್ಚಿದ್ ಉಪ್ಪುಂಡು. ಈ ಮೂಜಿ ದಿನೊಟು ಭಕ್ತೆರ್ ಕೆಲವು ನಿರ್ಬಂಧೊಲೆನ್ ಪಾಲನೆ ಮಲ್ಪುವೆರ್ ಉದಾಹರಣೆಗೆ ಅಡುಗೆ ಮಲ್ಪೆರೆ ಬಲ್ಲಿ, ಪೂಜೆ ಮಲ್ಪೆರೆ ಬಲ್ಲಿ ಅತ್ತಂದೆ ಪವಿತ್ರ ಗ್ರಂಥೊಲೆನ್ ಓದೆರೆ ಬಲ್ಲಿ, ಕೃಷಿ ಮಲ್ಪೆರೆ ಬಲ್ಲಿ ಇಂಚಿತ್ತಿನವು. ಮೂಜಿ ದಿನೊಡ್ದು ಬೊಕ್ಕ ದೇವಿನ್ ಮೀಪಾವೆರ್  ಬೊಕ್ಕ ಕಾಮಾಖ್ಯ ದೇವಿ ತನ್ನ ಮೂಲ ರೂಪೊಗು ಬರೊಡು ಪನ್ಪಿನ ಖಾತ್ರಿ ಮಲ್ಪೆರೆ ಬೇತೆ ವಿಧಿವಿಧಾನೊಲೆನ್ ಮಲ್ಪುವೆರ್. ಬೊಕ್ಕ ದೇವಸ್ಥಾನದ ಬಾಕಿಲ್ ಪುನಃ ತೆರೆದ್ ಪ್ರಸಾದ ಕೊರ್ಪೆರ್. ನಾಲ್ನೇ ದಿನ ಭಕ್ತೆರೆಗ್ ದೇವಸ್ಥಾನೊಗು ಪ್ರವೇಶ ಮಲ್ಪೆರೆ ಅವಕಾಶ ಉಂಡು ಬೊಕ್ಕ ದೇವಿ ಕಾಮಾಖ್ಯನ್ ಪೂಜೆ ಮಲ್ಪುವೆರ್.ನಮಲ್ಪ ಕೆಡ್ಡೆಸದಂಚಿನ ಆಚರಣೆನೇ ಉತ್ತರ ಭಾರತೊಡು ಅಂಬುಬಾಚಿ ಮೇಳವಾದ್ ಪ್ರಸಿದ್ದಿ ಪಡೆಯಿನವು.
## ಪ್ರಸಾದ
ಪ್ರಸಾದೊನು ರಡ್ಡ್ ರೂಪೊಡು ವಿತರಿಸವೆರ್ – ಅಂಗೋಡಕ್ ಬೊಕ್ಕ ಅಂಗವಸ್ತ್ರ. ಅಂಗೋಡಕ್ ಪಂಡ ಅಕ್ಷರಶಃ ದೇಹದ ದ್ರವ ಭಾಗ - ಬುಲೆತ ನೀರ್ ಬೊಕ್ಕ ಅಂಗವಸ್ತ್ರ ಪಂಡ ದೇಹೊನು ಮುಚ್ಚುನ ಬಟ್ಟೆ - ಋತುಮತಿ ದಿನೊಕುಲೆಡ್ ಯೋನಿ ಕಲ್ಲ್ ದ ಬಿರುಕುನ್ ಮುಚ್ಚುನ ಕೆಂಪು ಬಟ್ಟೆದ ತುಂಡು.
## ಉಲ್ಲೇಕೊಲು

ವರ್ಗ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026
ಮಂಗ್ಲಿ

## ಮಂಗ್ಲಿ(ಸತ್ಯವತಿ ರಾಠೋಡ್)

ಸತ್ಯವತಿ ರಾಠೋಡ್, ಮಂಗ್ಲಿ ಪನ್ಪಿನ ರಂಗ ಪುದರ್ಡ್ ಪುದರ್ ಪೋಯಿನ ಒರಿ ಭಾರತೀಯ ಗಾಯಕಿ ಬೊಕ್ಕ ಟೆಲಿವಿಷನ್ ನಿರೂಪಕಿ. ಆರ್ ಮುಖ್ಯವಾದ್ ತೆಲುಗು ಬೊಕ್ಕ ಕನ್ನಡ ಬಾಸೆಡ್ ಪಾಡುವೆರ್ ಬೊಕ್ಕ ಆರ್ನ ಸಾಂಸ್ಕೃತಿಕ ಪಾಡ್ದನೊಲೆಗ್ ಪುದರ್ ಪೋಯಿನಾರ್. ಆರ್ ರಡ್ಡ್ SIIMA ಪ್ರಶಸ್ತಿಲೆನ್ ಬೊಕ್ಕ ಒಂಜಿ IIFA ಉತ್ಸವ ಪ್ರಶಸ್ತಿನ್ ಪಡೆಯೆರ್.
## ಸುರುತ ಜೀವನ
ಮಂಗ್ಲಿ ಭಾರತದ ಅನಂತಪುರ ಜಿಲ್ಲೆದ ಆಂಧ್ರಪ್ರದೇಶದ ಗೂಟಿಡ್ ಒಂಜಿ ಬಂಜಾರ ಸಮುದಾಯೊಡು ಪುಟ್ಟುವೆರ್. ತಿರುಪತಿದ ಶ್ರೀ ವೆಂಕಟೇಶ್ವರ ವಿಶ್ವವಿದ್ಯಾಲಯೊಡ್ದ್ ಕರ್ನಾಟಕ ಸಂಗೀತೊಡು ಡಿಪ್ಲೊಮಾ ಮಲ್ತೆರ್. ಅಲೆನ ಅಪ್ಪೆ ಅಲೆನ್ ಎಲ್ಯ ಪ್ರಾಯೊಡ್ದ್ ಒರಿ ಗಾಯಕಿ ಆಯೆರೆ ಪ್ರೋತ್ಸಾಹಿಸಯೆರ್. ಅಲೆನ ಶಿಕ್ಷಕೆರ್ನ ಸ್ಫೂರ್ತಿಡ್, ಅಲೆಗ್ ಸಂಗೀತ ಶಿಕ್ಷಕಿ ಆಯೆರೆ ಬಯಕೆ ಆಂಡ್. ದೂರದರ್ಶನ ಪ್ರಸ್ತುತಿಡ್ ವೃತ್ತಿಜೀವನ ಸುರು ಮಲ್ಪೆರೆ ಮಂಗ್ಲಿ ಹೈದರಾಬಾದ್ ಗ್ ಪೋಯೆರ್.
ಮಂಗ್ಲಿಗ್ ಎಲ್ಯ ಮೆಗ್ದಿ ಇಂದ್ರಾವತಿ ಚೌಹಾಣ್ ಉಲ್ಲೆರ್, ಪುಷ್ಪಾ: ದ ರೈಸ್ ಸಿನಿಮಾಡ್ "ಊ ಅಂತವಾ ಊ ಊ ಅಂತವಾ" ಪನ್ಪಿನ ಹಿಟ್ ಪಾಡ್ದನೊನು ಪಾಡ್ದ್ ಪುದರ್ ಪಡೆಯೆರ್. ಪಾಡ್ದನೊನು ಮಂಗ್ಲಿ ಕನ್ನಡ ಆವೃತ್ತಿಡ್ ಪಾಡ್ದೆರ್.
## ಕೆಲಸ
2013ಡ್ ತೆಲುಗು ಸುದ್ದಿ ಚಾನೆಲ್, V6 ನ್ಯೂಸ್ ಡ್ ಧೂಮ್ ಧಮ್ ಪನ್ಪಿನ ದಸರಾ ಉತ್ಸವದ ವಿಶೇಷ ಕಾರ್ಯಕ್ರಮೊಗು ಅತಿಥಿ ಕಲಾವಿದೆ ಆದ್ ಲೆಪ್ಪು ಬನ್ನಗ ಆರ್ ತನ್ನ ವೃತ್ತಿಜೀವನೊಡು ಸುರುತ ಬ್ರೇಕ್ ನ್ ಪಡೆಯೆರ್. ವಿ6 ನ್ಯೂಸ್ ಡ್ ಅರೆನ ಜನಪ್ರಿಯ ಕಾರ್ಯಕ್ರಮ, ಅಲ್ಪ ಅರೆಗ್ ಮಾಟಕರಿ ಮಂಗ್ಲಿ ಆದ್ ನಟನೆ ಮಲ್ತೆರ್, ವ್ಯಂಗ್ಯ ಸುದ್ದಿ ಕಾರ್ಯಕ್ರಮ, ತೀನ್ಮಾರ್ ವಾರ್ತಾಲು, ಬಿತಿರಿ ಸಾತಿ ಬೊಕ್ಕ ಸಾವಿತ್ರಿ ನಕುಲೆನೊಟ್ಟುಗು ಒಂಜಿ ಹಿಟ್ ಆಂಡ್. ಸುಜಾತಾನೊಟ್ಟುಗು ವ್ಯಂಗ್ಯ ಸುದ್ದಿ ಕಾರ್ಯಕ್ರಮೊಡು ಎಚ್ ಎಂಟಿವಿ ಸುದ್ದಿ ಚಾನೆಲ್ ಜೋರ್ದಾರ್ ನ್ಯೂಸ್ ಡ್ ಬೇಲೆ ಮಲ್ತೆರ್.
ಬಾತುಕಮ್ಮ, ಬೋನಾಲು, ತೆಲಂಗಾಣ ರಚನೆ ದಿನ ಇಂಚಿನ ತೆಲಂಗಾಣದ ಪರ್ಬೊಲೆಡ್ ಪಾಡ್ದನೊಲೆನ್ ಪಾಡುವೆರ್. 2018 ತೆಲಂಗಾಣ ರಚನೆ ದಿನಾಚರಣೆಗಾದ್ ಅರೆನ ಪಾಡ್ದನ ಒರುಗಲ್ಲು ಕೋಟನಾಡುಗು ಒಂಜಿ ಹಿಟ್ ಆತ್ಂಡ್. ಸಪ್ತಗಿರಿ ಎಕ್ಸ್ ಪ್ರೆಸ್, ರಾಜ್ ಮಹಲ್, ನೀಧಿ ನಾಡಿ ಓಕಾ ಕಥೆ, ಜಾರ್ಜ್ ರೆಡ್ಡಿ ಬೊಕ್ಕ 2020 ಡ್ ಬತ್ತಿನ ಆಕ್ಷನ್-ಡ್ರಾಮಾ ಟಾಲಿವುಡ್ ಚಿತ್ರ ಅಲ ವೈಕುಂಠಪುರಮೂಲೊದ *ರಾಮುಲೂ ರಾಮುಲಾ* ಪನ್ಪಿನ ಕೆಲವು ಟಾಲಿವುಡ್ ಚಿತ್ರೊಲೆಡ್ ಪಾಡ್ದೆರ್.
ಫೆಬ್ರವರಿ ೨೦೧೮ಡ್, ಲಕ್ಷ್ಮೀ ಮಂಚು ಮಹಾರಾಣಿ ನಡಪಾಯಿನ ಒಂಜಿ ಕಾರ್ಯಕ್ರಮೊಡು ಸ್ಪರ್ಧೆ ಮಲ್ತೆರ್. 2021ಡ್, ಲವ್ ಸ್ಟೋರಿ ಚಿತ್ರೊಗು ಅರೆನ "ಸರಂಗ ದರಿಯಾ" ಪನ್ಪಿನ ಪಾಡ್ದನ ಮಸ್ತ್ ಜನಪ್ರಿಯ ಆಂಡ್.

ವರ್ಗ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026
ಸರಳಾ ತುಕ್ರಾಲ್

## ಸರಳಾ ತುಕ್ರಾಲ್

ಸರಳಾ ತುಕ್ರಾಲ್ (೮ ಆಗಸ್ಟ್ ೧೯೧೪– ೧೫ ಮಾರ್ಚ್ ೨೦೦೮) ವಿಮಾನೊಲೆನ್ ಪಾಡಾಯಿನ ಸುರುತ ಭಾರತೀಯ ಪೊಣ್ಣುಲೆಡ್ ಒರಿಯೆರ್.
## ಸುರುತ ಜೀವನ ಬೊಕ್ಕ ಮದಿಮೆ
೧೯೧೪ಡ್ ಪುಟ್ಟುನ ಆರ್ ೧೯೩೬ಡ್ ೨೧ ವರ್ಸೊದ ಪ್ರಾಯೊಡು ಒಂಜಿ ಏವಿಯೇಷನ್ ​​ಪೈಲಟ್ ಲೈಸೆನ್ಸ್ ನ್ ಗಳಸುವೆರ್ ಬೊಕ್ಕ ಜಿಪ್ಸಿ ಮೊತ್ ಸೋಲೋ ಡ್ ಪೋಯೆರ್. ಸುರುತ ಪರವಾನಗಿ ಪಡೆಯಿನ ಬುಕ್ಕೊ, ಲಾಹೋರ್ ಫ್ಲೈಯಿಂಗ್ ಕ್ಲಬ್ ದ ಒಡೆತನೊಡುಪ್ಪುನ ವಿಮಾನೊಡು ಒಂಜಿ ಸಾವಿರ ಗಂಟೆದ ಹಾರಾಟೊನು ಮುಗಿತೆರ್. ಅಲೆನ ಕಂಡನಿ, ಪಿ. ಡಿ. ಶರ್ಮಾ, ಅಲೆನ್ 16 ವರ್ಸೊಡು ಮದಿಮೆ ಆಯೆರ್ ಬೊಕ್ಕ ಅರೆನ್ ಒಂಜಿ ಕುಟುಂಬೊಡ್ದ್ ಬತ್ತಿನಾರ್, ಅಯಿಟ್ ಒಂಜಿ ನವ ಪೈಲಟ್ ಲು ಇತ್ತೆರ್, ಅಲೆನ್ ಉತ್ತೇಜಿಸಯೆರ್.
## ಏವಿಯೇಷನ್ ​​ವೃತ್ತಿ
ಕರಾಚಿ ಬೊಕ್ಕ ಲಾಹೋರ್ ನಡುಟು ಹಾರಾಟ ಮಲ್ಪುನಗ ಅರೆನ ಕಂಡನಿ ಪಿ.ಡಿ.ಶರ್ಮಾ ಏರ್ಮೇಲ್ ಪೈಲಟ್ ಲೈಸೆನ್ಸ್ ದೆತೊನುನ ಸುರುತ ಭಾರತೀಯೆ ಆದಿತ್ತೆರ್. ಸರಳಾ ಥುಕ್ರಾಲ್ ಭಾರತೊಡು "ಎ" ಲೈಸೆನ್ಸ್ ದೆತೊನುನ ಸುರುತ ಪೊಣ್ಣುಲೆಡ್ ಒರಿಯೆ ಆದಿತ್ತೆರ್. ಅಪಗ ಅರೆಗ್ 1,000 ಗಂಟೆಡ್ದ್ ಜಾಸ್ತಿ ಹಾರಾಟೊನು ಸಂಗ್ರಹ ಮಲ್ತೆರ್. ಇಮ್ತಿಯಾಜ್ ಅಲಿ ಜೂನ್ 193ಡ್ ಎ ಲೈಸೆನ್ಸ್ ಪಡೆಯೆರ್. ಆಂಡ ಉರ್ಮಿಕ್ ಪರ್ಮಿಕ್ ಭಾರತೊದ ಸುರುತ ಮಹಿಳೆ ಆದಿತ್ತೆರ್ ರಾಷ್ಟ್ರೀಯತೆನ್ 1932ಡ್ ಪರವಾನಗಿ ಪಡೆಯೆರೆ. ಸಿಲ್ಲಾ ಬೊಕ್ಕ ರೊಡಾಬೆಹ್ ಟಾಟಾ, ಜೆ. ಆರ್. ಡಿ. ಟಾಟಾನ ಅಕ್ಕಲು ದುಂಬು ಪರವಾನಗಿ ಪಡೆಯೆರ್ ಆಂಡ ಟಾಟಾಲು ಬ್ರಿಟಿಷ್ ರಾಷ್ಟ್ರೀಯತೆದಕುಲು. ಸಿಲ್ಲಾ ಪೆಟಿಟ್ (ನೀ ಟಾಟಾ) ತಾಂತ್ರಿಕವಾದ್ ಬ್ರಿಟಿಷ್ ಭಾರತೊಡು ಪರವಾನಗಿ ಪಡೆಯಿನ ಸುರುತ ಪೊಣ್ಣು, ಪ್ರಮಾಣಪತ್ರ ಸಂಖ್ಯೆ ೧೧, ಮೇ ೧೯೨೯.

ಸರಳಾ ಥುಕ್ರಾಲ್ ನ ಕಂಡನಿ ಶರ್ಮಾ 1939ಡ್ ವಿಮಾನ ಅಪಘಾತೊಡು ತೀರ್ ಪೋಯೆರ್. ಕೆಲವು ಸಮಯೊಡ್ದು ಬೊಕ್ಕ, ಸರಳಾ ತನ್ನ ವಾಣಿಜ್ಯ ಪೈಲಟ್ ಪರವಾನಗಿಗ್ ತರಬೇತಿ ಪಡೆಯೆರೆ ಅರ್ಜಿ ಸಲ್ಲಿಸೆರೆ ಪ್ರಯತ್ನ ಮಲ್ತೆರ್, ಆಂಡ ರಡ್ಡನೆ ವಿಶ್ವ ಯುದ್ಧ ಸುರು ಆಂಡ್ ಬೊಕ್ಕ ನಾಗರಿಕ ತರಬೇತಿನ್ ಸ್ಥಗಿತ ಮಲ್ತೆರ್. ಒಂಜಿ ಬಾಲೆನ್ ಬುಲೆಪಾವೊಡಾಂಡ, ಬೊಕ್ಕ ಜೀವನೊನು ಗಳಸೊಡಾಂಡ, ಸರ್ಲಾ ವಾಣಿಜ್ಯ ಪೈಲಟ್ ಆಯೆರೆ ತನ್ನ ಯೋಜನೆನ್ ಬುಡ್ದು, ಲಾಹೋರ್ ಗ್ ವಾಪಸ್ ಬತ್ತ್ದ್ ಮೇಯೊ ಸ್ಕೂಲ್ ಆಫ್ ಆರ್ಟ್ ಗ್ ಪೋಯೆರ್ ಅಲ್ಪ ಆರ್ ಬಂಗಾಳದ ಚಿತ್ರಕಲೆ ಶಾಲೆಡ್ ತರಬೇತಿ ಪಡೆಯೆರ್, ಫೈನ್ ಆರ್ಟ್ಸ್ ಡ್ ಡಿಪ್ಲೊಮಾ ಪಡೆಯೆರ್.
## ವೈಯಕ್ತಿಕ ಜೀವನ ಬೊಕ್ಕ ಸಾವು
ಥುಕ್ರಾಲ್ ಆರ್ಯ ಸಮಾಜೊದ ಒರಿ ಸಮರ್ಪಿತ ಅನುಯಾಯಿ ಆದಿತ್ತೆರ್, ಉಂದು ವೇದೊಲೆನ ಬೋಧನೆಲೆನ್ ಅನುಸರಿಸವುನ ಒಂಜಿ ಆಧ್ಯಾತ್ಮಿಕ ಸಮುದಾಯ. ಈ ಸಮುದಾಯೊಡು, ಥುಕ್ರಾಲ್ ಗ್ ಪುನರ್ ಮದಿಮೆ ಆಯೆರೆ ಸಾಧ್ಯತೆ ಉಂಡು. ಭಾರತ ವಿಭಜನೆ ಆಯಿಬೊಕ್ಕ ಆರ್ ತನ್ನ ರಡ್ಡ್ ಪೊಣ್ಣು ಜೋಕುಲೆನೊಟ್ಟುಗು ದೆಹಲಿಗ್ ಪೋಯೆರ್, ಅಲ್ಪ ಆರ್.ಪಿ.ಠಕ್ರಲ್ ನ್ ತೂದು ೧೯೪೮ಡ್ ಮದಿಮೆ ಆಯೆರ್.
## ಜನಪ್ರಿಯ ಸಂಸ್ಕೃತಿಡ್
ಆಗಸ್ಟ್ ೮, ೨೦೨೧ಡ್, ಗೂಗಲ್ ಥುಕ್ರಾಲ್ ನ್ ಅರೆನ ಪುಟ್ಟು ಪರ್ಬೊಡು ಗೂಗಲ್ ಡೂಡಲ್ ಡ್ ಗೌರವಿಸಯೆರ್.

ವರ್ಗ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026
ಬೈಲಾಂಗ್ ಎಲಿವೇಟರ್

## ಚೈನದ ಬೈಲಾಂಗ್ ಎಲಿವೇಟರ್

ಬೈಲಾಂಗ್ ಎಲಿವೇಟರ್ (ಹಂಡ್ರೆಡ್ ಡ್ರ್ಯಾಗನ್ಸ್ ಹೆವೆನ್ ಎಲಿವೇಟರ್) ಪಂಡ ಚೀನಾದ ಝಾಂಗ್ಜಿಯಾಜಿ ದ ವುಲಿಂಗ್ಯುವಾನ್ ಪ್ರದೇಶೊಡು ಒಂಜಿ ಬಂಡೆದ ಬರಿಟ್ ನಿರ್ಮಾಣ ಆಯಿನ ಒಂಜಿ ಗಾಜಿದ ಡಬಲ್-ಡೆಕ್ ಎಲಿವೇಟರ್, ಉಂದು 3,000 ಡ್ದ್ ಜಾಸ್ತಿ ಕ್ವಾರ್ಟ್ಜೈಟ್ ಮರಳುಕಲ್ಲುದ ಸ್ತಂಭೊಲು ಬೊಕ್ಕ ಶಿಖರೊಲು ಉಪ್ಪುನ ಪ್ರದೇಶೊಡು ಪುದರ್ ಪೋತುಂಡು, ಅವುಲು ಮಸ್ತ್ 20 ಮೀಟರ್ (600) ಎತ್ತರೊಡು ಉಪ್ಪುಂಡು.

ರಡ್ಡ್ ಗಂಟೆದ ಪಾದಯಾತ್ರೆ ಇಜ್ಜಿಂಡಲಾ ಅಂಚನೆ ಒಂಜಿ ಸ್ತಂಭೊದ ಮಿತ್ತ್ ಏರುನ ಸಲುವಾದ್, 2015 ಡ್ ಅಪ್ ಗ್ರೇಡ್ ಮಲ್ತ್ ದ್ ಒಂಜಿ ನಿಮಿಷ ಬೊಕ್ಕ 32 ಸೆಕೆಂಡ್ ಡ್ 326 ಮೀ (1,070 ಅಡಿ) ಎತ್ತರೊಗು ಏರುಂಡು. ಜುಲೈ 16 2015 ಗ್ ಗಿನ್ನೆಸ್ ವರ್ಲ್ಡ್ ರೆಕಾರ್ಡ್ಸ್ ಡ್ ವಿಶ್ವದ ಅತಿ ಎತ್ತರದ ಹೊರಾಂಗಣ ಎಲಿವೇಟರ್ ಪಂಡ್ದ್ ಮಾನ್ಯತೆ ಪಡೆಯಿನವು ಬೊಕ್ಕ ಎಲಿವೇಟರ್ ನ್ ವೇಗವಾದ್ ಪಾಸ್ ಮಲ್ಪುನ ಉದ್ದೇಶ ಉಂಡು ಮಲ್ಲ ಲೋಡಿಂಗ್ ಸಾಮರ್ಥ್ಯೊಡು.

ಎಲಿವೇಟರ್ ದ ನಿರ್ಮಾಣ ಅಕ್ಟೋಬರ್ ೧೯೯೯ಡ್ ಸುರು ಆಂಡ್, ಬೊಕ್ಕ ೨೦೦೨ಡ್ ಸಾರ್ವಜನಿಕೆರೆಗ್ ತೆರೆಯೆರ್. ಎಲಿವೇಟರ್ ನ್ ಕ್ವಾರ್ಟ್ಜ್ ಸ್ಯಾಂಡ್ ಸ್ಟೋನ್ ಕ್ಲಿಫ್ ಫೇಸ್ ಡ್ ನಿರ್ಮಾಣ ಮಲ್ತೆರ್.ತಿರ್ತ್ ೫೦೫ ಅಡಿ ಪರ್ವತ ಗೋಡೆದ ಉಳಯಿ ನೆಲೆಯಾತ್ಂಡ್, ಬೊಕ್ಕ ಮಿತ್ತ್ ೫೬೫ ಅಡಿ ಒರಿಪಾಯಿನ ಉಕ್ಕುದ ಡೆರಿಕ್ ನ್ ಸೇರ್ದುಂಡು.

ಎಲಿವೇಟರ್ ದ ಪರಿಸರ ಪರಿಣಾಮೊಲು ಚರ್ಚೆ ಬೊಕ್ಕ ವಿವಾದೊದ ವಿಷಯ ಆತ್ಂಡ್. ದಾಯೆ ಪಂಡ ವುಲಿಂಗ್ಯುವಾನ್ ಪ್ರದೇಶೊನು 2002ಡ್ ವಿಶ್ವ ಪರಂಪರೆದ ತಾಣ ಪಂಡ್ದ್ ಮಾನ್ಯತೆ ಕೊರ್ತೆರ್. 2002-2003ಡ್ 10 ತಿಂಗೊಲುಗು ಕಾರ್ಯಾಚರಣೆಲೆನ್ ಉಂತಾಯೆರ್, ಸುರಕ್ಷತೆದ ಕಾರಣೊಡ್ದ್ ಅತ್ತ್, ಪರಿಸರದ ಬಗ್ಗೆ ಅತ್ತ್, ದಾಯೆ ಪಂಡ ಉಂದು ಭೂಕಂಪೊಗು ಸಮೀಪದ ಪ್ರದೇಶೊಡು ಉಪ್ಪುನೆರ್ದಾತ್ರ ಮಾತ್ರ.

ವರ್ಗೊ:ಸ್ಪ್ರಿಂಗ್ ಮಂತ್ ಎಡಿಟ್-ಅಥಾನ್
ಇಂಡೋ-ಪೆಸಿಫಿಕ್ ಹಂಪ್ಬ್ಯಾಕ್ ಡಾಲ್ಫಿನ್

## ಚೈನದ ಬೊಳ್ದು ಡಾಲ್ಫಿನ್

ಇಂಡೋ-ಪೆಸಿಫಿಕ್ ಹಂಪ್ಬ್ಯಾಕ್ ಡಾಲ್ಫಿನ್ ಪಂಡ ಪೂರ್ವ ಭಾರತ ಬೊಕ್ಕ ಪಶ್ಚಿಮ ಪೆಸಿಫಿಕ್ ಸಾಗರೊಲೆನ ಕರಾವಳಿ ನೀರ್ಡ್ ಜೀವನ ಮಲ್ಪುನ ಒಂಜಿ ಜಾತಿದ ಹಂಪ್ಬ್ಯಾಕ್ ಡಾಲ್ಫಿನ್. ಈ ಜಾತಿನ್ ಚೀನಾದ ಮುಖ್ಯ ಭೂಮಿ, ಮಕಾವು, ಹಾಂಗ್ ಕಾಂಗ್, ಸಿಂಗಾಪುರ್ ಬೊಕ್ಕ ತೈವಾನ್ ಡ್ ಚೀನೀ ಬಿಳುಪುದ ಡಾಲ್ಫಿನ್ ಪಂಡ್ದ್ ಲೆಪ್ಪುವೆರ್. ಕೆಲವು ಜೀವಶಾಸ್ತ್ರಜ್ಞೆರ್ ಇಂಡೋ-ಪೆಸಿಫಿಕ್ ಡಾಲ್ಫಿನ್ ನ್ ಹಿಂದೂ ಮಹಾಸಾಗರದ ಕುಂಟು ಡಾಲ್ಫಿನ್ (ಎಸ್. ಪ್ಲಂಬಿಯಾ) ದ ಉಪಜಾತಿ ಪಂಡ್ದ್ ಪರಿಗಣಿಸವೆರ್, ಉಂದು ಪೂರ್ವ ಆಫ್ರಿಕಾಡ್ದ್ ಭಾರತೊಗು ಮುಟ್ಟ ಉಪ್ಪುಂಡು. ಆಂಡಲಾ, ಡಿಎನ್ ಎ ಪರೀಕ್ಷೆದ ಅಧ್ಯಯನೊಲು ಈ ರಡ್ಡ್ ಲಾ ಬೇತೆ ಬೇತೆ ಜಾತಿಲು ಪಂಡ್ದ್ ತೋಜಾದ್ ಕೊರ್ತ. ಒಂಜಿ ಪೊಸ ಜಾತಿ, ಆಸ್ಟ್ರೇಲಿಯನ್ ಹಂಪ್ಬ್ಯಾಕ್ ಡಾಲ್ಫಿನ್ (ಎಸ್. ಸಾಹುಲೆನ್ಸಿಸ್), ಎಸ್. ಚೈನೆನ್ಸಿಸ್ ಡ್ದ್ ಬೇತೆ ಬೇತೆ ಜಾತಿ ಆದ್ 2014ಡ್ ಗುರುತಿಸ್ಯೆರ್.
## ವಿವರ
ಒಂಜಿ ವಯಸ್ಕ ಇಂಡೋ-ಪೆಸಿಫಿಕ್ ಹಂಪ್ಬ್ಯಾಕ್ ಡಾಲ್ಫಿನ್ ಬೂದು, ಬೊಳ್ದು ಅತ್ತಂಡ ಗುಲಾಬಿ ಬಣ್ಣೊಡು ಉಪ್ಪುಂಡು ಬೊಕ್ಕ ಕೆಲವೆರೆಗ್ ಆಲ್ಬಿನೋ ಡಾಲ್ಫಿನ್ ಆದ್ ತೋಜುಂಡು. ಚೀನಾ ಬೊಕ್ಕ ಥೈಲ್ಯಾಂಡ್ ದ ಕರಾವಳಿಡ್ ಜನಸಂಖ್ಯೆ ಗುಲಾಬಿ ಬಣ್ಣದ ಚರ್ಮೊಡು ಉಪ್ಪುನವು ತೋಜಿದ್ ಬತ್ತ್ಂಡ್. ಗುಲಾಬಿ ಬಣ್ಣ ವರ್ಣದ್ರವ್ಯೊಡ್ದ್ ಅತ್ತ್, ಉಷ್ಣ ನಿಯಂತ್ರಣೊಗು ಅತಿಯಾದ್ ಅಭಿವೃದ್ಧಿ ಆಯಿನ ರಕ್ತನಾಳೊಲೆಡ್ದ್ ಬರ್ಪುಂಡು. ವಯಸ್ಕ ಡಾಲ್ಫಿನ್ ದೇಹದ ಉದ್ದ 2 ರ್ದ್ 3.5 ಮೀ (6 ಅಡಿ 7 ಇಂಚ್ ಡ್ದ್ 11 ಅಡಿ 6 ಇಂಚ್ ಮುಟ್ಟ), ಶಿಶುಲೆಗ್ 1 ಮೀ (3 ಅಡಿ 3 ಇಂಚ್) ಉಪ್ಪುಂಡು. ಒಂಜಿ ವಯಸ್ಕಡಾಲ್ಫಿನ್ ತೂಕ 150 ರ್ದ್ 230 ಕೆಜಿ (330 ರ್ದ್ 510 ಪೌಂಡ್) ಉಪ್ಪುಂಡು. ಇಂಡೋ-ಪೆಸಿಫಿಕ್ ಹಂಪ್ಬ್ಯಾಕ್ ಡಾಲ್ಫಿನ್ ಲು 40 ವರ್ಸೊ ಮುಟ್ಟ ಬದುಕುವ.
ಡಾಲ್ಫಿನ್ ಮರಿ ಪುಟ್ಟುನಗ ಕಪ್ಪು ಬೂದು ಅತ್ತಂಡ ಕಪ್ಪು ಬಣ್ಣೊಡು ಉಪ್ಪುಂಡು ಬೊಕ್ಕ ಸುಮಾರ್ 1 ಮೀ (3.3 ಅಡಿ) ಉದ್ದ ಉಪ್ಪುಂಡು. ಅವು ವಯಸ್ಸಾಯಿನಗ ಅಯಿಕ್ಲೆನ ಬಣ್ಣ ಒಂಜಿ ಮಚ್ಚುದ ಬೂದು ಬಣ್ಣೊಡು ಬೊಲ್ಪು ಆಪುಂಡು.
## ನಡತೆ
ಇಂಡೋ-ಪೆಸಿಫಿಕ್ ಹಂಪ್ಬ್ಯಾಕ್ ಡಾಲ್ಫಿನ್ ಲು ಎಲ್ಯ ಗುಂಪುಲೆಡ್ ಜೀವನ ಮಲ್ಪುಂಡು, ಸಾಮಾನ್ಯವಾದ್ ಪತ್ತ್ ಜನೊಕ್ಲೆಡ್ದ್ ಕಮ್ಮಿ ಉಪ್ಪುಂಡು. ಅಕುಲು ಎಕೊಲೊಕೇಶನ್ ನ್ ಬಳಸದ್ ಒಂಜಿ ಗುಂಪು ಆದ್ ಬೇಟೆ ಮಲ್ಪುಂಡು.
ಮಲ್ಲ ಡಾಲ್ಫಿನ್ ಲು ರಡ್ಡ್ ರ್ದ್ ಎಂಟು ನಿಮಿಷ ಡೈವ್ ಮಲ್ಪುನ ದುಂಬು 20 ರ್ದ್ 30 ಸೆಕೆಂಡ್ ಮುಟ್ಟ ಉಸಿರಾಡೆರೆ ನೀರ್ ದ ಮಿತ್ತ್ ಬರ್ಪುಂಡು. ಡಾಲ್ಫಿನ್ ಕರುಲು, ಎಲ್ಯ ಶ್ವಾಸಕೋಶದ ಸಾಮರ್ಥ್ಯೊಡು, ಮಲ್ಲ ಕರುಲೆಡ್ದ್ ರಡ್ಡ್ ಸರ್ತಿ ಜಾಸ್ತಿ ಸರ್ತಿ ಮೇಲ್ಮೈಗ್ ಬರ್ಪೆರ್, ಒಂಜಿ ರ್ದ್ ಮೂಜಿ ನಿಮಿಷೊಗು ನೀರ್ ದ ಉಳಯಿ ಉಪ್ಪುವೆರ್. ಮಲ್ಲ ಡಾಲ್ಫಿನ್ ಲು ಅಪರೂಪೊಡು ನಾಲ್ ನಿಮಿಷೊಡ್ದ್ ಜಾಸ್ತಿ ನೀರ್ ದ ಉಳಯಿ ಉಪ್ಪುವೆರ್. ಅವು ಕೆಲವೊಂಜಿ ಸರ್ತಿ ನೀರ್ಡ್ದ್ ಪೂರ್ತಿ ಜಿಗಿಯುಂಡು. ಅವು ನೀರ್ಡ್ದ್ ಲಂಬವಾದ್ ಲಕ್ಕುದು, ಅಯಿಕ್ಲೆನ ಶರೀರೊದ ಪಿರವುದ ಅರ್ಧೊನು ತೋಜಾವುಂಡು. ಒಂಜಿ ಜೋಡಿ ಪಿದಯಿ ಬರ್ಪಿನ ಕಣ್ಣ್ ಗಾಳಿ ಬೊಕ್ಕ ನೀರ್ ಡ್ ಸ್ಪಷ್ಟವಾದ್ ತೂಯೆರೆ ಅನುವು ಮಲ್ಪುಂಡು.

ವರ್ಗೊ:ಸ್ಪ್ರಿಂಗ್ ಮಂತ್ ಎಡಿಟ್-ಅಥಾನ್
ರುಶಾನ್ ಅಬ್ಬಾಸ್

**ರುಶಾನ್ ಅಬ್ಬಾಸ್** (ಉಯಿಘರ್: 特零 ابباس; ಚೀನೀ: 茹仙·阿巴斯;  ಜೂನ್ ೧೪, ೧೯೬೭ಡ್ ಪುಟ್ಟಿನೆ)  ಚೀನಾದ ಕ್ಸಿನ್ಜಿಯಾಂಗ್ ಉಯಿಘರ್ ಸ್ವಾಯತ್ತ ಪ್ರದೇಶೊದ ಉಯಿಘರ್-ಅಮೆರಿಕನ್ ಮಾನವ ಹಕ್ಕುಲೆನ ಕಾರ್ಯಕರ್ತೆ. ಆರ್ ಲಾಭರಹಿತ ಸಂಸ್ಥೆ ಕ್ಯಾಂಪೇನ್ ಫಾರ್ ಉಯಿಘರ್ಸ್ ದ ಸ್ಥಾಪಕಿ ಬೊಕ್ಕ ಕಾರ್ಯನಿರ್ವಾಹಕ ನಿರ್ದೇಶಕಿ, ಬೊಕ್ಕ ಅಕ್ಟೋಬರ್ ೨೬, ೨೦೨೪ಡ್ ವಿಶ್ವ ಉಯಿಘರ್ ಕಾಂಗ್ರೆಸ್ ದ ಕಾರ್ಯನಿರ್ವಾಹಕ ಸಮಿತಿದ ಅಧ್ಯಕ್ಷೆಆದ್ ಆಯ್ಕೆ ಆಯೆರ್.

ಅರೆನ ಪುಸ್ತಕ *ಅನ್ಬ್ರೋಕನ್: ಒನ್ ಉಯ್ಘರ್ಸ್ ಫೈಟ್ ಫಾರ್ ಫ್ರೀಡಮ್* ನ್ ಆಪ್ಟಿಮಮ್ ಪಬ್ಲಿಶಿಂಗ್ ಇಂಟರ್ನ್ಯಾಷನಲ್ 2025ಡ್ ಪ್ರಕಟ ಮಲ್ತ್ಂಡ್. 

ಈ ಪುಸ್ತಕೊಡು, ಅಬ್ಬಾಸ್ ಉರುಮ್ಕಿಡ್ ತನ್ನ ಬಾಲ್ಯದ  ದಿನೊಕುಲೆಡ್ದ್ ಜಾಗತಿಕ ಮಾನವ ಹಕ್ಕುಲೆನ ಹೋರಾಟೊದ ಮುನ್ನಡೆ ಮುಟ್ಟ ತನ್ನ ವೈಯಕ್ತಿಕ ಪ್ರಯಾಣೊನು ವರ್ಣನೆ ಮಲ್ತೆರ್. ಈ ಕೆಲಸೊಡು ಅರೆನ ಅಮ್ಮೆ  ಅಬ್ಬಾಸ್ ಬೊರ್ಹಾನ್ ನ ಸ್ಮರಣೆ ಲೇಖನೊದ ಭಾಗೊಲುಲಾ ಉಂಡು.

ಚೀನಾ ಸರ್ಕಾರ 2018ಡ್ ಅರೆನ ಪಲಿನ್ ಬಂಧನ ಮಲ್ತಿನೆರ್ದ್  ಬುಕ್ಕೊ, ಅಬ್ಬಾಸ್ ಅಂತರರಾಷ್ಟ್ರೀಯ ಮಟ್ಟೊಡು ಉಯಿಘರ್ ಜನಕುಲೆನ ಹಕ್ಕುಲೆಗ್ ಒರ್ತಿ  ಪ್ರಮುಖ ಸ್ವರ ಆದ್ ಬುಲೆಯೆರ್. 

## ಸುರುತ ಜೀವನ
೧೯೬೭ಡ್ ಉರುಂಛಿಡ್ ಪುಟ್ಟುನ ಅಬ್ಬಾಸ್ ವೆಟರನ್ ಪ್ರೌಢಶಾಲೆಡ್ (ಉರುಂಛಿ ನಂ. ೧೭ ಪ್ರೌಢಶಾಲೆ) ಅಧ್ಯಯನ ಮಲ್ತೆರ್ ಬೊಕ್ಕ ೧೯೮೪ಡ್ ಡಿಗ್ರಿ  ಮಲ್ತೇರ್. ಅಯಿಡ್ದ್ ಬೊಕ್ಕ ೧೯೮೪ಡ್ದ್ ೧೯೮೮ ಮುಟ್ಟ ಕ್ಸಿನ್ಜಿಯಾಂಗ್ ವಿಶ್ವವಿದ್ಯಾಲಯೊಡು ಜೀವಶಾಸ್ತ್ರ ಅಧ್ಯಯನ ಮಲ್ತೆರ್.

ತನ್ನ ವಿಶ್ವವಿದ್ಯಾಲಯದ ವರ್ಷೊಲೆಡ್, 1985 ಬೊಕ್ಕ 1988ಡ್ ನಡತಿನ 1986-1987 ಪ್ರಜಾಪ್ರಭುತ್ವ ಪರ ವಿದ್ಯಾರ್ಥಿ ಪ್ರತಿಭಟನೆಲೆನ ಸಹ-ಆಯೋಜಕೆರ್ ಆದಿತ್ತೆರ್. ಈ ಪ್ರತಿಭಟನೆಲು ಕ್ಸಿನ್ಜಿಯಾಂಗ್ ಪ್ರದೇಶೊಡು ನೀತಿಲೆಗ್ ವಿರುದ್ಧವಾದಿತ್ತ್ಂಡ್.

೧೯೮೯ಡ್, ವಾಷಿಂಗ್ಟನ್ ಸ್ಟೇಟ್ ಯೂನಿವರ್ಸಿಟಿಡ್ ಸಸ್ಯ ರೋಗಶಾಸ್ತ್ರೊನು ಅಧ್ಯಯನ ಮಲ್ಪೆರೆ ಅಮೇರಿಕ ಸಂಯುಕ್ತ ಸಂಸ್ಥಾನೊಗು ಪೋಯೆರ್. ನನೊಂಜಿ ಸರ್ತಿ ಆರ್ ಅಮೆರಿಕದ ನಾಗರಿಕೆರ್ ಆಯೆರ್ ಬೊಕ್ಕ ಉಯಿಘರ್ ಅಮೆರಿಕದ ಸಮುದಾಯೊಗು ಸೇರ್ದೆರ್.  ಉಯಿಘರ್ ಬೊಕ್ಕ ಬೇತೆ ತುರ್ಕಿಕ್ ಜನಕುಲೆಗ್ ಶಾಂತಿ ಬೊಕ್ಕ ಮಾನವ ಹಕ್ಕುಲೆಗಾದ್ ತನ್ನ ಹೋರಾಟೊನು ಮುಂದುವರಿಸಯೆರ್. 

## ಪ್ರಶಸ್ತಿಲು ಬೊಕ್ಕ ಮಾನ್ಯತೆಲು
ರುಷಣ್ ಅಬ್ಬಾಸ್ ಗ್ ಮಸ್ತ್ ಪ್ರಶಸ್ತಿಲು ಬತ್ತ್ಂಡ್. ೨೦೧೯ಡ್, ಆರ್ *ಸ್ವಾತಂತ್ರ್ಯ ಹೋರಾಟಗಾರ ಪ್ರಶಸ್ತಿನ್* ಪಡೆಯೆರ್. ೨೦೨೪ಡ್, ಆರ್ *ಹಂಟಿಂಗ್ಟನ್ ಲೈಫ್ ಟೈಮ್ ಅಚಿವ್ಮೆಂಟ್ ಪ್ರಶಸ್ತಿನ್* ಪಡೆಯೆರ್. ೨೦೨೫ಡ್, ಅರೆನ ಸಂಸ್ಥೆ *ಕ್ಯಾಂಪೇನ್ ಫಾರ್ ಉಯಿಘರ್ಸ್ ನ್* ನ್ಯಾಷನಲ್ ಎಂಡೋಮೆಂಟ್ ಫಾರ್ ಡೆಮಾಕ್ರಸಿ ಡ್ದ್ *ಡೆಮಾಕ್ರಸಿ ಪ್ರಶಸ್ತಿನ್* ಕೊರ್ತೆರ್. 

## ಕೃತಿಕುಲು

* *ಅನ್ಬ್ರೋಕನ್: ಒನ್ ಉಯಿಘರ್ಸ್ ಫೈಟ್ ಫಾರ್ ಫ್ರೀಡಮ್* (೨೦೨೫) — ಆಪ್ಟಿಮಮ್ ಪಬ್ಲಿಶಿಂಗ್ ಇಂಟರ್ನ್ಯಾಷನಲ್ ಡ್ದ್ ಪ್ರಕಟ ಆತ್ಂಡ್. 

#### 'ಉಯಿಘರ್ ಲೆಗ್ ಅಭಿಯಾನ' ನೊಬೆಲ್ ಶಾಂತಿ ಪ್ರಶಸ್ತಿಗ್ ನಾಮನಿರ್ದೇಶನ ಆತ್ಂಡ್
ಫೆಬ್ರವರಿ ೨೦೨೨ಡ್, ಅಮೇರಿಕದ ಶಾಸಕೆರ್ ಟಾಮ್ ಸುಒಜಿ ( ಡಿ-ನ್ಯೂಯಾರ್ಕ್ ) ಬೊಕ್ಕ ಕ್ರಿಸ್ ಸ್ಮಿತ್ (ಡಿ-ನ್ಯೂಜೆರ್ಸಿ) ನೊಬೆಲ್ ಶಾಂತಿ ಪ್ರಶಸ್ತಿಗ್ ಉಯ್ಘರ್ ಲೆನ ಅಭಿಯಾನ ಬೊಕ್ಕ ಉಯ್ಘರ್ ಮಾನವ ಹಕ್ಕುಲೆನ ಯೋಜನೆನ್ ನಾಮನಿರ್ದೇಶನ ಮಲ್ತೆರ್. ಉಯಿಘರ್ ಜನಕುಲೆನ ಮಾನವ ಹಕ್ಕುಲೆನ ರಕ್ಷಣೆಗ್ ಬೊಕ್ಕ ರಾಷ್ಟ್ರೊಲೆನ ನಡುಟು ಸೌಹಾರ್ದತೆನ್ ಉತ್ತೇಜಿಸೆರೆ ಅಕ್ಲೆನ ಮಹತ್ವದ ಕೊಡುಗೆಲೆಗ್ ಈ ನಾಮನಿರ್ದೇಶನೊಲೆನ್ ಮಲ್ತೆರ್. 

## ಪ್ರಶಸ್ತಿ ಬೊಕ್ಕ ಗೌರವೊಲು
ರುಶಾನ್ ಅಬ್ಬಾಸ್ ಗ್ ಮಸ್ತ್ ಗೌರವೊಲು ಬತ್ತ್ಂಡ್:

* **ಸ್ವಾತಂತ್ರ್ಯ ಹೋರಾಟಗಾರ ಪ್ರಶಸ್ತಿ** (2019)
* **ಹಂಟಿಂಗ್ಟನ್ ಹೆರ್ ಹೀರೋ ಲೈಫ್ಟೈಮ್ ಅಚಿವ್ಮೆಂಟ್ ಅವಾರ್ಡ್** (೨೦೨೪)
* ೨೦೨೫ಡ್, ಉಯ್ಘರ್ ಲೆಗ್ ಅಭಿಯಾನೊಗು ರಾಷ್ಟ್ರೀಯ ಪ್ರಜಾಪ್ರಭುತ್ವ ದಾನೊಡ್ದ್ **ಪ್ರಜಾಪ್ರಭುತ್ವ ಪ್ರಶಸ್ತಿನ್** ಕೊರ್ತೆರ್. 

## ಪ್ರಕಟಣೆಲು

* *ಅನ್ಬ್ರೋಕನ್: ಒನ್ ಉಯ್ಘರ್ಸ್ ಫೈಟ್ ಫಾರ್ ಫ್ರೀಡಮ್* (೨೦೨೫) - ಆಪ್ಟಿಮಮ್ ಪಬ್ಲಿಶಿಂಗ್ ಇಂಟರ್ನ್ಯಾಷನಲ್ ಡ್ದ್ ಪ್ರಕಟ ಆತ್ಂಡ್. 

## ಉಲ್ಲೇಖೊಲು

ವರ್ಗೊ:ಪರಿಶೀಲಿಸಂದಿನ ಅನುವಾದೊಲು ಇಪ್ಪುನ ಪುಟೊಕುಲು
ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026
ವರ್ಗೊ: ಸ್ಪ್ರಿಂಗ್ ಮಂತ್ ಎಡಿಟ್-ಅಥಾನ್
ಲಿಯು ಕಿಂಗ್‌ಯುನ್

**ಲಿಯು ಕಿಂಗ್‌ಯುನ್** (ಚೀನೀ: 刘清韵; ಪಿನ್ಯಿನ್: ಲಿಯು ಕಿಂಗ್‌ಯುನ್; ಸುಮಾರ್ ೧೮೪೧ – ಸುಮಾರ್ ೧೯೦೦), ಪೆನ್ ನೇಮ್ ಗುಕ್ಸಿಯಾಂಗ್, ಒರ್ತಿ  ಚೀನದ ನಾಟಕದಾರ್ ಬೊಕ್ಕ ಕವಿ. ಅರೆನ್ "ಒಂಜೊಂಜಿ ಶತಮಾನೊದ ಅತ್ಯಂತ ಸೃಜನಶೀಲ ಪೊಣ್ಣು ನಾಟಕದಾರ್" ಪಂಡ್ದ್ ವರ್ಣನೆ ಮಲ್ತೆರ್. 

## ಸುರುತ ಜೀವನ ಬೊಕ್ಕ ಕುಟುಂಬ
ಲಿಯು ಕ್ವಿಂಗ್ಯುನ್ ಕ್ವಿಂಗ್ ರಾಜವಂಶದ ಕಾಲೊಡು ಜಿಯಾಂಗ್ಸು ಪ್ರಾಂತ್ಯೊದ ಡೊಂಗ್ಹೈ (ಇತ್ತೆದ ಲಿಯಾನ್ಯುಂಗಾಂಗ್) ಡ್ ೧೮೪೧ ಅತ್ತ್ಂಡ ೧೮೪೨[೨]ಡ್ ಪುಟ್ಟುವೆರ್. ಅರೆನ ಅಮ್ಮೆ  ಲಿಯು ಯುಂಟಾಂಗ್ ಒರಿ ಯಶಸ್ವಿ ವ್ಯಾಪಾರಿ ಬೊಕ್ಕ "ಉನ್ನತ ಅಧಿಕಾರಿ" ಆದಿತ್ತೆರ್. ಕ್ವಿಂಗ್ಯುನ್ ಆರ್ನ ಸುರುತ ಬಾಲೆ, ಬೊಕ್ಕ ಆರ್  ಪುಟ್ಟುನಗ ಸುಮಾರ್ ಐವ್ವ ವರ್ಸೊದ ಪ್ರಾಯೊಡು ಇತ್ತೆರ್. ಅರೆನ  ಅಪ್ಪೆನ ಕುಟುಂಬದ ಪುದರ್ ವಾಂಗ್. ವಾಂಗ್ ನನಲಾ ರಡ್ಡ್ ಪೊಣ್ಣು ಜೋಕುಲೆಗ್ ಜನ್ಮ ಕೊರ್ತೆರ್. ಕ್ವಿಂಗ್ಯುನ್ ಎಲ್ಯ ಪ್ರಾಯೊಡ್ದ್ ಅಸಾಮಾನ್ಯ ಭಾಷಾ ಸಾಮರ್ಥ್ಯೊನು ತೋಜಾಯೆರ್, ಬೊಕ್ಕ ಚಿತ್ರಕಲೆ ಬೊಕ್ಕ ಕಬಿತೆಡ್ ಪ್ರತಿಭೆನ್ ತೋಜಾಯೆರ್. ಪದಿನೆನ್ಮ ವರ್ಸೊದ ಪ್ರಾಯೊಡು, ಆರ್ ಹೈಝೌಡ್ ಒಂಜಿ ಶ್ರೀಮಂತ ಕುಟುಂಬೊದ ಸದಸ್ಯೆ ಆಯಿನ ಕ್ವಿಯಾನ್ ಮೆಯಿಪೊನ್ ಮದಿಮೆ ಆಯೆರ್. ಆ ಜೋಡಿಗ್ ಜೈವಿಕ ಜೋಕುಲು ಇಜ್ಜೆರ್; ಆಂಡಲಾ, ಲಿಯು ಸುಮಾರ್ ಮುಪ್ಪ ವರ್ಸೊದ ಪೊರ್ತುಡು ಮಿಂಕೈ ಪನ್ಪಿನ ಒರ್ತಿಪೊಣ್ಣು  ಮಗಳೆನ್ ದತ್ತು ಪಡೆಯೆರ್. 

## ವೃತ್ತಿ ಬೊಕ್ಕ ಸಾವು
ನಾಟಕದಾರ್ ಆದ್ ಲಿಯು ಕ್ವಿಂಗ್ಯುನ್ ನ ಕೃತಿಲೆನ್ ಸಮಕಾಲೀನ ವಿಮರ್ಶಕೆರ್ ಎಡ್ಡೆ ರೀತಿಡ್ ಸ್ವೀಕಾರ ಮಲ್ತೆರ್. ಲಿಯು ಪು ಸೊಂಗ್ಲಿಂಗ್ ನ ಕೆಲಸೊಲೆಡ್ದ್ ಪ್ರಭಾವಿತರಾಯೆರ್; ಕನಿಷ್ಠ ಮೂಜಿ ನಾಟಕೊಲು ಒಂಜಿ ಚೀನೀ ಸ್ಟುಡಿಯೋದ ಸ್ಟ್ರೇಂಜ್ ಟೇಲ್ಸ್ ದ ಕತೆಕುಲೆಡ್ದ್ ಸ್ಫೂರ್ತಿ ಪಡೆಯಿನವು. ಒಂಜಿ ಅನ್ಸಂಗ್ ಹೀರೋ (丹青副) "ಟಿಯಾನ್ ಕೆಲಾಂಗ್" ಪನ್ಪಿನ ಕತೆನ್ ಆಧಾರ ಮಲ್ತ್ ದ್ ಉಂಡು; ಸ್ವರ್ಗೊಡ್ದ್ ಫೀನಿಕ್ಸ್ ಗ್ ಮುನ್ನಡೆ (天风引) "ದಿ ಡೆಮನ್ ಕಂಟ್ರಿ ಅಂಡ್ ದಿ ಸೀ ಮಾರ್ಕೆಟ್" ಪನ್ಪಿನ ಕತೆನ್ ಆಧಾರವಾದ್ ಉಂಡು; ಬೊಕ್ಕ ದಿ ವಿಸ್ಲ್ ಆಫ್ ದಿ ಫ್ಲೈಯಿಂಗ್ ರೇನ್ಬೋ (飞虹啸) "ಮಿಸ್ಟ್ರೆಸ್ ಗೆಂಗ್" ಪನ್ಪಿನ ಕತೆಡ್ದ್ ಸ್ಫೂರ್ತಿ ಪಡೆಯಿನವು. 

ಲಿಯು ಒರ್ತಿ  ಮಲ್ಲ ಕವಿ ಆದಿತ್ತೆರ್, ಅರೆನ ಜೀವನೊಡು ಇರ್ನೂದೆಡ್ದ್ ಜಾಸ್ತಿ ಕಬಿತೆಲೆನ್ ಬರೆಯೆರ್. ಈ ಕಬಿತೆಲೆನ್ ನನೊಂಜಿ ಸರ್ತಿ ಅರೆನ ಕಂಡನಿ ಬೊಕ್ಕ ಗುರು ವಾಂಗ್ ಯಿ ನ ಸಹಾಯೊಡು ರಡ್ಡ್ ಸಂಕಲನೊಲೆಡ್ ಸಂಗ್ರಹ ಮಲ್ತೆರ್. ಲಿಯುನ ಇರ್ವತ್ತನಾಲ್ ನಾಟಕೊಲೆನ ಸಂಗ್ರಹೊಡು ಕ್ವಿಯಾನ್ ಸಹಕಾರ ಕೊರ್ತೆರ್; ಕ್ಸಿಯಾವೊ ಪೆಂಗ್ಲೈ ನ ಅಮರ್ ಪೆವಿಲಿಯನ್ ಡ್ದ್ ನಾಟಕೊಲೆನ ಪ್ರತಿ ಇತ್ತೆ ರಾಷ್ಟ್ರೀಯ ತೈವಾನ್ ವಿಶ್ವವಿದ್ಯಾಲಯೊಡು ಸಂರಕ್ಷಣೆ ಆತ್ಂಡ್. ಆಂಡಲಾ, ೧೮೯೭ಡ್ ಶುಯಾಂಗ್ ಪ್ರದೇಶೊಡು "ತೀವ್ರ" ಪ್ರವಾಹೊಲೆನ ಸರಣಿ ಲಿಯುನ ಬಹುತೇಕ ಕೃತಿಕುಲು ನಾಶ ಆಂಡ್. 

ಲಿಯು ಕ್ವಿಂಗ್ಯುನ್ ನ ಸಾವುದ ಬಗ್ಗೆ ಮಸ್ತ್ ಕಮ್ಮಿ ಮಾಹಿತಿ ಉಂಡು; ಹೆಚ್ಚಿನ ಮೂಲೊಲು ಆರ್ "1900 ಡ್ದ್ ಬೊಕ್ಕ" ತೀರ್ ಪೋಯೆರ್ ಪಂದ್ ಪನ್ಪೆರ್. ಆಂಡಲಾ, ಚೀನೀ ಸಾಹಿತ್ಯದ ಚೀನೀ ನಿಘಂಟುದ ಪ್ರಕಾರ, ಆರ್ ೧೯೧೬ಡ್ ತೀರ್ ಪೋಯೆರ್. ದಿ ರೆಡ್ ಬ್ರಷ್ ಡ್, ವಿಲ್ಟ್ ಇಡೆಮಾ ಬೊಕ್ಕ ಬೀಟಾ ಗ್ರಾಂಟ್ ಲಿಯು ಕ್ವಿಂಗ್ಯುನ್ ನ್ "ಒಂಜೊಂಜಿ ಶತಮಾನೊದ ಅತ್ಯಂತ ಸೃಜನಶೀಲ ಪೊಣ್ಣು ನಾಟಕದಾರ್" ಪಂಡ್ದ್ ವರ್ಣನೆ ಮಲ್ತೆರ್.

## ನಾಟಕೊಲು

* ಒಂಜಿ ಅನ್ಸಂಗ್ ಹೀರೋ (丹青副)
* ಸ್ವರ್ಗೀಯ ಗಾಳಿದ ಮಾರ್ಗದರ್ಶನ (天風引)
* ಸಾಗರೊನು ತೂವೊಂದಿಪ್ಪುನ ನಿಟ್ಟುಸಿರ್ (望洋叹)
* ಫ್ಲೈಯಿಂಗ್ ರೇನ್ಬೋದ ಶಿಳ್ಳೆ (飞虹啸)

## ಉಲ್ಲೇಖೊಲು

ವರ್ಗೊ: ಸ್ಪ್ರಿಂಗ್ ಮಂತ್ ಎಡಿಟ್-ಅಥಾನ್
ಲಿಯು ಕೈಚುನ್

**ಲಿಯು ಕೈಚುನ್** (ಸರಳೀಕೃತ ಚೀನೀ: 刘采春; ಸಾಂಪ್ರದಾಯಿಕ ಚೀನೀ: 劉采春; ಪಿನ್ಯಿನ್: ಲಿಯು ಸಿಚಿಚುನ್) ಟಾಂಗ್ ರಾಜವಂಶದ ಕಾಲೊದ ಒರ್ತಿ  ಸವತಿ, ನಟಿ, ಬೊಕ್ಕ ಕವಿ ಆದಿತ್ತೆರ್.

ಕ್ಸುಯೆ ತಾವೊ, ಯು ಕ್ಸುವಾಂಜಿ, ಬೊಕ್ಕ ಲಿ ಯೆ ನಕುಲೆನೊಟ್ಟುಗು, ಆರ್ ಟಾಂಗ್ ರಾಜವಂಶೊದ ಬಾರೀ ಪುಗರ್ತೆದ ಪೊಣ್ಣು  ಕವಿಕ್ಲೆಡ್ ಒರ್ತಿಯೇ ಪಂಡ್ದ್ ಪುದರ್ ಪಡೆಯೆರ್. ಅವುಲು ಒಟ್ಟುಗು "ಟಾಂಗ್ ರಾಜವಂಶದ ನಾಲ್ ಮಲ್ಲ ಪೊಣ್ಣುಲು ಕವಿಕುಲು" ಪಂಡ್ದ್ ಲೆಪ್ಪುವೆರ್.  

## ಜೀವನ ಚರಿತ್ರೆ
ಲಿಯು ಕೈಚುನ್ ಒಂಜಿ ಬಡ ಕುಟುಂಬೊಡ್ದ್ ಬತ್ತಿನಾರ್ ಪನ್ಪಿನ ನಂಬಿಕೆ ಉಂಡು. ಅಲೆನ ನಿಖರ ಪುಟ್ಟು ಜಾಗೆ ಗೊತ್ತಿಜ್ಜಿಂಡಲಾ, ಅಲೆನ್ ಹುವಾಯ್ಡಿಯನ್  ಅತ್ತ್ಂಡ ಯಾಂಗ್ ಝೌ, ಝೆಜಿಯಾಂಗ್ ಡ್ದ್ ಬೈದೆರ್ ಪಂದ್ ನಂಬುನವು. ಆರ್ ತನ್ನ ಕಂಡನಿ ಝೌ ಜಿಕೊಂಗ್ ನ ಒಟ್ಟುಗು ಒಂಜಿ ಪ್ರಯಾಣಿಕ ರಂಗಮಂದಿರೊನು ರಚನೆ ಮಲ್ತೆರ್, ಉಂದು 参军 (ಅಡ್ಜುಟೆಂಟ್ ನಾಟಕೊಲು) ಪ್ರದರ್ಶನೊಗು ಪುದರ್ ಪೋಯಿನವು.  ಲಿಯು ಕೈಚುನ್ "ವಾಚಿಂಗ್ ಫಾರ್ ಮೈ ಹಸ್ಬಂಡ್" ಪನ್ಪಿನ ಪಾಡ್ದನೊಡು ತನ್ನ ಸುಮಧುರ ಗಾಯನೊಡು ಪ್ರೇಕ್ಷಕೆರೆನ್ ಕಣ್ಣೀರ್ಗ್ ಬುಡ್ಪಾಯೆರ್ ಪನ್ಪಿನ ವರದಿ ಉಂಡು.  

ಅರೆಗ್ ಝೌ ಡೆಹುವಾ ಪನ್ಪಿನ ಒರ್ತಿಪೊಣ್ಣು  ಮಗಳ್ ಇತ್ತ್ಂಡ್, ಬೊಕ್ಕ ಆರ್ ಒರ್ತಿ  ಯಶಸ್ವಿ ಉಪಪತ್ನಿಲಾ ಆದಿತ್ತೆರ್. ಯುವಾನ್ ಝೆನ್ ಯುಯೆಝೌ ಬೊಕ್ಕ ಪೂರ್ವ ಝೆಜಿಯಾಂಗ್ ದ ಗವರ್ನರ್ ಆದ್ ಇತ್ತಿನ ಪೊರ್ತುಡು, ಲಿಯು ಕೈಚುನ್ ತನ್ನ ನಾಟಕ ತಂಡೊದೊಟ್ಟುಗು ಯುಯೆಝೌ ಗ್ ಬತ್ತೆರ್.   ಯುವಾನ್ ಝೆನ್ ಆ ಕಾಲೊಡು ಅರೆನ ಬೇಲೆನ್ ಮೆಚ್ಚಿಯೆರ್ ಪನ್ಪೆರ್. ಈ ಸಮಯೊಡು, ಲಿಯು ಕೈಚುನ್ ಯುವಾನ್ ಝೆನ್ ನ ಪ್ರೀತಿದ ಆಸಕ್ತಿ ಆದಿತ್ತೆರ್, ಬೊಕ್ಕ ಲಿಯು ಕೈಚುನ್ ನ ಪ್ರೀತಿಡ್ ಬೂರುನಗ ಕ್ಸುಯೆ ತಾವೊನ್ ಬುಡ್ದು ಪೋಯೆರ್. ಯುವಾನ್ ಝೆನ್ ಲಿಯು ಕೈಚುನ್ ಗ್ ಸಮರ್ಪಿತವಾದ್ ಒಂಜಿ ಕಬಿತೆನ್ ಬರೆಯೆರ್, ಉಂದೆಟ್ ಅಲೆನ ಸೌಂದರ್ಯ ಬೊಕ್ಕ ಗಾಯನ ಸಾಮರ್ಥ್ಯೊನು ವರ್ಣನೆ ಮಲ್ತೆರ್.  ಯುವಾನ್ ಝೆನ್ ನೊಟ್ಟುಗು ಏಳ್ ವರ್ಷೊಗು ಮುಟ್ಟ ಲಾ ಸಂಬಂಧೊಡು ಇತ್ತೆರ್, ಅಯಿಡ್ದ್ ಬೊಕ್ಕ ಅಕ್ಲೆನ ಸಂಬಂಧ ಮುಗಿಂಡ್. 

ಐತಿಹಾಸಿಕ ದಾಖಲೆಲೆಡ್ ಲಿಯು ಕೈಚುನ್ ನ ಸಾವುದ ದಾಖಲೆ ಇಜ್ಜಿ, ಅಂಚಾದ್ ಅರೆನ ನಂತರದ ಜೀವನದ ಘಟನೆಲು ಗೊತ್ತಿಜ್ಜಿ. 

## ವೈಯಕ್ತಿಕ ಪದ್ಯೊಲು |
ಲಿಯು ಕೈಚುನ್ ಗ್ ಮಸ್ತ್ ಕಬಿತೆಲೆನ ಶ್ರೇಯ ಉಂಡು, ಬೊಕ್ಕ "ಟಾಂಗ್ ರಾಜವಂಶದ ನಾಲ್ ಮಲ್ಲ ಪೊಣ್ಣುಲು ಕವಿಕ್ಲೆಡ್" ಒರ್ತಿಯೇ  ಪಂಡ್ದ್ ಲೆಪ್ಪುವೆರ್, ಆರ್ ದಾದ ಕಬಿತೆಲೆನ್ ಬರೆಯೆರ್ ಪನ್ಪಿನವು ನಿಖರವಾದ್ ಸ್ಪಷ್ಟವಾತ್ ಇಜ್ಜಿ. ಫ್ಯಾನ್ ಶು ಪ್ರಕಾರ, ಕೆಲವು ಕಬಿತೆಲೆನ್ ಸಮಕಾಲೀನ ಬರವುದಕುಲು ರಚನೆ ಮಲ್ತೆರ್ ಆಂಡ ಅವು ಲಿಯು ಕೈಚುನ್ ಗ್ ಕಾರಣ ಆತ್ಂಡ್. 

ಆರೆನ ಬಗ್ಆಗೆ ರೋಪಿಸಾಯಿನ ಮಸ್ತ್ ಕೃತಿಲು ಕಳೆವೊಂದಿತ್ತ್ಂಡಲಾ, ಆರು ಕಬಿತೆಲೆನ ಸಂಗ್ರಹ, ದಿ ಸಾಂಗ್ ಆಫ್ ಲುಯೊಜೆನ್, ಉಂಡು. 

## ಉಲ್ಲೇಖೊಲು

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026
ವರ್ಗೊ: ಸ್ಪ್ರಿಂಗ್ ಮಂತ್ ಎಡಿಟ್-ಅಥಾನ್
ಶು ಟಿಂಗ್ (ಚೀನದ ಕವಿ)

**ಶು ಟಿಂಗ್** (ಚೀನೀ: 舒婷; ಪಿನ್ಯಿನ್: Shū Tíng; Pe̍h-oye-ji: Su-têng; ಪುಟ್ಟಿನೆ ೧೯೫೨ಡ್ ಫುಜಿಯಾನ್, ಜಿನ್ಜಿಯಾಂಗ್ ಡ್) ಗೊಂಗ್ ಪೀಯು (ಸರಳೀಕೃತ ಚೀನೀ: 龚佩瑜; ಸಾಂಪ್ರದಾಯಿಕ ಚೀನೀ: 齚佩瑜; ಪಿನ್ಯಿನ್: ಪೆ̍ಹ್-ಒಯೆ-ಜಿ: ಕೆಂಗ್ ಪೊಯೆ-ಜು). ಆರ್ ಆಧುನಿಕ ಚೀನಾದ ಮಿಸ್ಟಿ ಪೋಯೆಟ್ಸ್ ಗುಂಪುಗು ಸಂಬಂಧ ಪಟ್ಟಿನ ಒರ್ತಿ ಕವಿ.[೧] ಮೇರ್ 1970 ದಶಕೊಡು ಕಬಿತೆ ಬರೆಯೆರೆ ಸುರು ಮಲ್ತೆರ್ ಬೊಕ್ಕ ಅರೆನ ಕೃತಿಕ್ಲೆನ್ ಪ್ರಕಟ ಮಲ್ತೆರ್.  

## ಬದ್ ಕ್
ಶು ಟಿಂಗ್ ಜಿನ್ಜಿಯಾಂಗ್, ಫುಜಿಯಾನ್ ಡ್ ಬುಲೆಯೆರ್. ಆಂಡಲಾ, ಆರ್ ಒರ್ತ ಮಲ್ಲೆ ಆನಗ, ಆರ್ನ ಅಮ್ಮೆರೆನ್ ಸೈದ್ಧಾಂತಿಕ ಭಿನ್ನಾಭಿಪ್ರಾಯೊದ ಆರೋಪೊಡು ಬಂಧಿಸಯೆರ್ ಬೊಕ್ಕ ಶು ಟಿಂಗ್ ನ್ ಗ್ರಾಮೀಣ ಪ್ರದೇಶೊಗು ಕಡಪುಡುವೆರ್. ಫುಜಿಯಾನ್ ಗ್ ಪಿರ ಬನ್ನಗ, ಒಂಜಿ ಸಿಮೆಂಟ್ ಕಾರ್ಖಾನೆಡ್, ಒಂಜಿ ಕುಂಟುದ ಕಾರ್ಖಾನೆಡ್, ಬೊಕ್ಕ ಒಂಜಿ ಲೈಟ್ ಬಲ್ಬ್ ಕಾರ್ಖಾನೆಡ್ ಕೆಲಸದ ಅವಕಾಶೊಲೆನ್ ತೂಯೆರ್. 

ಆರ್ ಕಬಿತೆ ಬರೆಯೆರೆ ಸುರು ಮಲ್ತೆರ್ ಬೊಕ್ಕ 1979ಡ್ ಅರೆನ ಸುರುತ ಕಬಿತೆನ್ ಪ್ರಕಟ ಮಲ್ತೆರ್. ಅರೆನ ಬರವುನ್ ಜಿಂಟಿಯಾನ್ (ಇನಿ) ಪನ್ಪಿನ ಭೂಗತ ಪತ್ರಿಕೆಡ್ ಪ್ರಕಟ ಮಲ್ತಿನ ಸುರುತ ಜನೊಕುಲೆಡ್ ಒರಿಯೆ ಆಯೆರ್. ಆರ್ ಮಿಸ್ಟಿ ಪೋಯೆಟ್ಸ್ ಪನ್ಪಿನ ಒಂಜಿ ಗುಂಪುದ ಭಾಗ ಆಯೆರ್.[2] ಬೇತೆ ಮಿಸ್ಟಿ ಕವಿಲು ಬೀ ದಾವೊ, ಗು ಚೆಂಗ್, ಫೀ ಯೆ, ಬೊಕ್ಕ ಡು ಡ್ಯುಯೊನ್ ಸೇರ್ಪಾಯೆರ್. ಈ ಪತ್ರಿಕೆ ೧೯೭೮ಡ್ದ್ ೧೯೮೦ ಮುಟ್ಟ ಕಾರ್ಯನಿರ್ವಹಿಸೊಂದಿತ್ತ್ಂಡ್, ಅಪಗ ಪೊಸ ಚೀನಾದ ರಾಜಕೀಯ ಪಕ್ಷದ ನಾಯಕೆರ್ ಡೆಂಗ್ ಕ್ಸಿಯಾಒಪಿಂಗ್ ಮಾನಸಿಕ ಅಸಮರ್ಥತೆದ ಅನುಮಾನೊಡ್ದ್ ಪ್ರಕಟಣೆನ್ ಸ್ಥಗಿತ ಮಲ್ತೆರ್.  

೧೯೮೦ ದಶಕದ ಸುರುಟು, ಮಿಸ್ಟಿ ಪೋಯೆಟ್ಸ್ ನ ಮೈನ್ ಪೊಣ್ಣುಲೆನ  ಪ್ರತಿನಿಧಿಯಾದ್ ಆರ್ ಪುದರ್ ಪಡೆಯೆರ್ . ಅಧಿಕೃತ ಸರ್ಕಾರಿ ಬೆಂಬಲ ಪಡೆಯಿನ ಒರ್ತಿಯೇ  ಮಿಸ್ಟಿ ಕವಿ ಆರ್.  ಚೆಂಗ್ಗು ಬೊಕ್ಕ ಬೀ ದಾವೊ ಸೇರ್ದ್ ಬೇತೆ ಕವಿಕ್ಲೆನೊಟ್ಟುಗು ಗುಪ್ತವಾದ್ ಬೇಲೆ ಮಲ್ಪೆರೆ ಉಂದು ಅನುವು ಮಲ್ತ್ಂಡ್. ಅರೆನ ಸುರುತ ಸಂಗ್ರಹ, ಶುವಾಂಗ್ವೆಯಿ ಚುವಾನ್, ೧೯೮೨ಡ್ ಪ್ರಕಟ ಆಂಡ್, ಬೊಕ್ಕ ಗು ಚೆಂಗ್ ನೊಟ್ಟುಗು ಒಂಜಿ ಜಂಟಿ ಸಂಗ್ರಹೊನು ಅದೇ ವರ್ಷ ಬಿಡುಗಡೆ ಮಲ್ತೆರ್. 

ಆರ್ ೧೯೮೨ಡ್ ಅರೆನ ಕಂಡನಿ ಝಾಂಗ್ಯಿ ಚೆನ್ ನ್ ಮದಿಮೆ ಆಯೆರ್.

ಅಧಿಕೃತ ಚೀನಾದ ಬರವುದ ಸಂಘೊಗು ಸೇರೊಡು ಪಂದ್ ಆಹ್ವಾನ ಕೊರ್ದು ೧೯೮೧ ಬೊಕ್ಕ ೧೯೮೩ಡ್ ರಾಷ್ಟ್ರೀಯ ಎಡ್ಡೆ ಕಬಿತೆ ಪ್ರಶಸ್ತಿನ್ ಗೆಂದಿಯೆರ್.

೧೯೮೩ಡ್ ಸುರು ಆಯಿನ "ಆಧ್ಯಾತ್ಮಿಕ ಮಾಲಿನ್ಯ ವಿರೋಧಿ" ಚಳುವಳಿದ ಪೊರ್ತುಡು, ರಾಜ್ಯೊಗು ಹಾನಿಕಾರಕ ಪಂಡ್ದ್ ತೂಯಿನ ಬೇತೆ ಬರವುದಕುಲೆನಲೆಕನೆ ಆರ್ಲಾ ತೀವ್ರವಾದ್ ಟೀಕೆಗ್ ಒಳಗಾಯೆರ್. ಅಯಿಡ್ದ್ ಬೊಕ್ಕ, ಹುಯಿ ಚಾಂಗ್ ನ ದಿ ಯಿವೆಯಿಹುವಾ ಬೊಕ್ಕ ಶಿಜುನಿಯಾವೊ ಪನ್ಪಿನ ರಡ್ಡ್ ಕಬಿತೆ ಸಂಗ್ರಹೊಲೆನ್ ಪ್ರಕಟ ಮಲ್ತೆರ್.

## ಬರವುದ ಶೈಲಿ
ಶು ಟಿಂಗ್ ನ ಬರವುದ ಶೈಲಿ ಅಯಿತ ನೇರತೆಗ್ ಪುದರ್ ಪೋತುಂಡು. ಆಂಡ್ರಿಯಾ ಲಿಂಗೆನ್ಫೆಲ್ಟರ್, ಸೆಲೆಕ್ಟೆಡ್ ಪೋಯೆಮ್ಸ್ ದ ಅರೆನ ವಿಮರ್ಶೆಡ್. ಒಂಜಿ ಅಧಿಕೃತ ಸಂಗ್ರಹ, ಶು ಟಿಂಗ್ ನ್ ಈ ರೀತಿ ವರ್ಣನೆ ಮಲ್ಪುಂಡು: "ಅರೆನ ದೃಷ್ಟಿಕೋನ ಆದರ್ಶವಾದಿ, ದೇಶಭಕ್ತಿ, ಆಂಡ ರಾಜಕೀಯೊಡ್ದ್ ದೂರ ಉಂಡು. ರೂಪೊದ ಲೆಕ್ಕೊಡು, ಕವಿ ಕೆಲವು ಅತ್ತಂದೆ ಏರ್ಲಾ ಅಪಾಯೊಲೆನ್ ದೆತೊನುಜೆರ್." ಅಲೆನ ಬೇಲೆಲೆಗ್ ಒಂಜಿ ವಿಶಿಷ್ಟ ಶೈಲಿ ಉಂಡು, ಒಂಜಿ ಚೂರು ಪೊಣ್ಣನ  ಸ್ವರೊತ ಲಕ್ಷಣೊಲು ಉಂಡು. ಆ ಕಾಲೊಡು, ಸರ್ಕಾರೊ ಪ್ರಚಾರ ಮಲ್ಪುನ ಶೈಲಿಲೆಗ್ ವ್ಯತಿರಿಕ್ತವಾದ್ ಗಮನಾರ್ಹವಾದಿತ್ತ್ಂಡ್. 

ಸಾಂಸ್ಕೃತಿಕ ಕ್ರಾಂತಿದ ಪೊರ್ತುಡು ಪ್ರಕಟವಾದ್ ಇತ್ತಿನ ಅರೆನ ಮಸ್ತ್ ಕೃತಿಲೆನ್ ಸರ್ಕಾರ ಪರೀಕ್ಷೆ ಮಲ್ತ್ಂಡ್, ಅವುಲು ಕೆಲವು ನೇರ ರಾಜಕೀಯ ಉಲ್ಲೇಖೊಲು ಇಜ್ಜಂದಿನವುಲಾ ಉಂಡು.

## ಉಲ್ಲೇಖೊಲು

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026
ವರ್ಗೊ: ಸ್ಪ್ರಿಂಗ್ ಮಂತ್ ಎಡಿಟ್-ಅಥಾನ್